
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 856 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαδικασίες στελέχωσης και καθήκοντα των εκπαι¬ 
δευτικών στα Κέντρα Περιβαλλοντικής Εκπαίδευ¬ 
σης (ΚΠΕ) και των Υπευθύνων Περιβαλλοντικής 

Εκπαίδευσης (ΠΕ)». 1 

Επανακαθορισμός των ποιοτικών προδιαγραφών και 
των όρων παροχής της Καθολικής Ταχυδρομικής 

Υπηρεσίας. 2 

Συγκρότηση επιτροπής διενέργειας του διαγωνισμού 
της υπ’ αριθμ. 1/2006 διακήρυξης του Υπουργείου 
Μεταφορών και Επικοινωνιών. 3 


ΑΠΟΦΑΣΕΙΣ 

Αριθμ. 60991/Γ7 (1) 


Διαδικασίες στελέχωσης και καθήκοντα των εκπαιδευτι¬ 
κών στα Κέντρα Περιβαλλοντικής Εκπαίδευσης (ΚΠΕ) και 
των Υπευθύνων Περιβαλλοντικής Εκπαίδευσης (ΠΕ)». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το νόμο 1892/1990 (ΦΕΚ101 τ.Α') άρθρο 111 παρ. 13 περί 
ίδρυσης Κέντρων Περιβαλλοντικής Εκπαίδευσης. 

2. Το νόμο 2986/2002 (ΦΕΚ 24 Τ.Α713.2.2002) άρθρο 8 παρ. 
2 περί οργανωτικών θεμάτων υπηρεσιών και σχολικών μο¬ 
νάδων. 

3. Το νόμο 3205/2003 (ΦΕΚ 297 τ.Α723.12.2003) άρθρο 7 
παρ. 21 περί επιδομάτων. 

4. Το γεγονός ότι από τις διατάξεις αυτής της απόφασης 
δεν προκαλείται δαπάνη για το Δημόσιο, αποφασίζουμε: 

Α. ΚΕΝΤΡΑ ΠΕΡΙΒΑΛΛΟΝΤΙΚΗΣ ΕΚΠΑΙΔΕΥΣΗΣ 
Αρθρο 1 

Αριθμός αποσπώμενων εκπαιδευτικών, διάρκεια της από¬ 
σπασης. 

1. Σε κάθε Κέντρο Περιβαλλοντικής Εκπαίδευσης (ΚΠΕ) 
που ιδρύεται από το ΥΠΕΠΘ, αποσπώνται για τη στελέχωση 
του, κατά την πρώτη τετραετία της λειτουργίας του, όταν 
οι υποδομές είναι έτοιμες προς χρήση, πέντε (5) συνολικά 
εκπαιδευτικοί Πρωτοβάθμιας και Δευτεροβάθμιας Εκπαί¬ 
δευσης. Κατά τη δεύτερη τετραετία της λειτουργίας του 
μπορούν να αποσπασθούν επτά (7) εκπαιδευτικοί Α/θμιας 


10 Ιουλίου 2006 

και Β/θμιας Εκπ/σης, εφόσον το παραχθέν έργο της πρώτης 
τετραετίας στοιχειοθετεί τέτοια ανάγκη. Από την τρίτη τε¬ 
τραετία και έπειτα ο αριθμός των εκπαιδευτικών μπορεί να 
αυξηθεί μέχρι και τους εννέα (9), εφόσον τα απολογιστικά 
στοιχεία των δράσεων του ΚΠΕ και η δυναμική της ανάπτυ¬ 
ξης των συνεργασιών του στοιχειοθετούν τέτοια ανάγκη. 
Από τους αποσπώμενους σε κάθε ΚΠΕ εκπαιδευτικούς ένας 
ορίζεται ως Υπεύθυνος του ΚΠΕ και ένας ως Αναπληρωτής 
του. Το σύνολο των εκπαιδευτικών που αποσπώνται σε ένα 
ΚΠΕ αποτελούν την Παιδαγωγική Ομάδα (Π.Ο.) του ΚΠΕ. 

2. Προκειμένου να διασφαλιστεί ο διεπιστημονικός χα¬ 
ρακτήρας της σύνθεσης της Παιδαγωγικής Ομάδας, ώστε 
να ανταποκρίνεται στις βασικές αρχές λειτουργίας της 
Περιβαλλοντικής Εκπαίδευσης, ορίζονται ως απαραίτητες 
ειδικότητες οι εξής: ΠΕ4, ΠΕ2, ΠΕ14 και μια εκ των ΠΕ60 
ή ΠΕ70. Οι υπόλοιποι εκπαιδευτικοί που στελεχώνουν ένα 
ΚΠΕ μπορούν να ανήκουν και σε άλλες ειδικότητες. Επίσης 
στην περίπτωση που το ΚΠΕ πρόκειται να στελεχωθεί με 
πέντε (5) ή επτά (7) ή εννέα (9) συνολικά εκπαιδευτικούς, 
τότε οι τρεις (3) εκ των πέντε (5), οι τέσσερις (4) εκ των επτά 
(7) και οι πέντε (5) εκ των εννέα (9), αντιστοίχως, πρέπει 
να είναι εκπαιδευτικοί της Β/θμιας Εκπ/σης. Οι υπόλοιποι 
εκπαιδευτικοί θα προέρχονται από την Α/θμια Εκπ/ση. 

3. Η επιλογή και τοποθέτηση όλων των παραπάνω στις 
κενές θέσεις γίνεται για τετραετή θητεία και στις κενού- 
μενες θέσεις για το υπόλοιπο της θητείας αυτής, εκτός 
αν περιορίζεται χρονικά κατά την προκήρυξη των θέσεων, 
ή παρατείνεται με Απόφαση του Υπουργού Εθνικής Παι¬ 
δείας. 

Άρθρο 2 

Προσόντα υποψηφίων. 

1. Υποψήφιοι για τις θέσεις Υπευθύνων ΚΠΕ και Αναπλη¬ 
ρωτών Υπευθύνων ΚΠΕ μπορούν να είναι μόνιμοι εκπαιδευ¬ 
τικοί Α/θμιας ή Β/θμιας Εκπαίδευσης, όλων των ειδικοτήτων, 
με συνολική εκπαιδευτική υπηρεσία έξι (6) ετών και από 
αυτά, κατά τα τρία (3) τουλάχιστον έτη να έχουν ασκήσει 
διδακτική υπηρεσία σε σχολεία της οικείας βαθμίδας. 

2. Οι υποψήφιοι για τις θέσεις μελών της Π.Ο. των ΚΠΕ 
μπορούν να είναι εκπαιδευτικοί Α/θμιας ή Β/θμιας Εκπαί¬ 
δευσης, όλων των κλάδων ΠΕ κατηγορίας, με συνολική 
εκπαιδευτική υπηρεσία τριών (3) ετών, στα δύο (2) από τα 
οποία, να έχουν ασκήσει διδακτική υπηρεσία σε σχολεία 
της οικείας βαθμίδας. 

3. Τα έτη υπηρεσίας σε ΚΠΕ θεωρούνται ως έτη δι¬ 
δακτικής υπηρεσίας. 

Αρθρο 3 

Κριτήρια επιλογής υποψηφίων. 

1. Τα γενικά κριτήρια επιλογής Υπευθύνων ΚΠΕ, Αναπληρωτών Υπευθύνων ΚΠΕ και μελών της Π.Ο. των ΚΠΕ 
διακρίνονται στις ακόλουθες κατηγορίες κριτηρίων: 

1. Επιστημονικής και παιδαγωγικής κατάρτισης και συγκρότησης (που προκύπτουν από τα συνυποβαλλόμενα 
αποδεικτικά στοιχεία) 

II. Υπηρεσιακής κατάστασης, επιμορφωτικού έργου - άσκησης διοικητικών καθηκόντων (που προκύπτουν από 
τα συνυποβαλλόμενα αποδεικτικά στοιχεία) 

III. Προσωπικότητας - γενικής συγκρότησης (που προκύπτουν από το συνυποβαλλόμενο βιογραφικό σημείωμα, 
συνοδευόμενο από αποδεικτικά στοιχεία και από συνέντευξη). 

2. Κριτήρια επιλογής Υπεύθυνων ΚΠΕ, Αναπληρωτών Υπευθύνων ΚΠΕ και μελών της Π. Ο. των ΚΠΕ: 

I. Επιστημονική και παιδαγωγική κατάρτιση και συγκρότηση 


αΐ. Διδακτορικό δίπλωμα στην Περιβαλλοντική Εκπαίδευση, την Οικολογία ή τη Διαχείριση 
Περιβάλλοντος 

Μόρια 6 

α2. Μεταπτυχιακός τίτλος σπουδών στα ίδια με τα παραπάνω αντικείμενα 

Μόρια 4 

βΐ. Διδακτορικό δίπλωμα σε άλλα αντικείμενα 

Μόρια 3 

β2. Μεταπτυχιακός τίτλος σπουδών σε άλλα αντικείμενα 

Μόρια 2 

γ. Δεύτερο πτυχίο Πανεπιστημίου (ΑΕΙ ή ΤΕΙ) ή πτυχίο Ε.Σ.Δ.Δ. 

Μόρια 2 

δ. Μετεκπαίδευση δυο ετών 

Μόρια 1,5 

ε. Ετήσια επιμόρφωση (ΣΕΛΜΕ, ΣΕΛΔΕ, ΠΑΤΕΣ, Ε.Σ.Δ.Υ., ΕΑΠ) 

Μόριο 1 

στ. Επιμόρφωση σε ΠΕΚ (ή αντίστοιχη επιμόρφωση) 

Μέχρι 0,5 μόρια 

ζΐ. Αριστη ή πολύ καλή γνώση ξένων γλωσσών 

Μόρια 2 

ζ2. Καλή γνώση ξένων γλωσσών 

Μόριο 1 

η. Πιστοποιημένη γνώση πληροφορικής και Η/Υ 

Μόρια 1,5 

θ. Η συγγραφή βιβλίων (με αναγνωρισμένο Ι8ΒΝ) σχετικών με την Περιβαλλοντική Εκπαίδευση, 
την Οικολογία και τις Περιβαλλοντικές Επιστήμες, ή σχολικών βιβλίων (εγκεκριμένων από τον 
ΟΕΔΒ) ατομικά ή με συμμετοχή σε συγγραφική ομάδα 

Μέχρι 3,5 μόρια 

ι. Οι δημοσιεύσεις άρθρων σε έγκυρα επιστημονικά περιοδικά με κριτές ή οι ανακοινώσεις σε 
επιστημονικά συνέδρια, για θέματα Περιβ/κής Εκπαίδευσης, Οικολογίας και Περιβαλλοντικών 
Επιστημών 

Μέχρι 1,5 μόρια 


- Όλοι οι τίτλοι, εφόσον προέρχονται από πανεπιστήμια της αλλοδαπής θα πρέπει να είναι αναγνωρισμένοι 
πό το ΔΙΚΑΤΣΑ /ΔΟΑ ΤΑΠ. 

- Από τα κριτήρια αΐ. και α2. μοριοδοτείται το ανώτερο αν ανήκουν στο ίδιο πρόγραμμα μεταπτυχιακών σπου¬ 
δών. Μοριοδοτούνται και τα δύο αν το διδακτορικό ανήκει σε διαφορετικό κλάδο από το μεταπτυχιακό και δεν 
αποτελεί συνέχεια του. 

- Για τη μοριοδότηση των κριτηρίων βΐ. και β2. ισχύουν τα ίδια που ισχύουν για τα αΐ και α2.. 

- Για τη μοριοδότηση του κριτηρίου ε. θα πρέπει η αντίστοιχη ετήσια επιμόρφωση να μην αποτελεί προϋπόθεση 
για το διορισμό ως εκπαιδευτικού. 

Από τα κριτήρια ζΐ. και ζ2. μοριοδοτείται μόνο το ένα εκ των δύο για κάθε ξένη γλώσσα. Οι τρόποι απόδειξης των 
γνώσεων ξένης γλώσσας ορίζονται στην προκήρυξη του ΑΣΕΠ 2/1 Γ/2004, παρ/μα Α (ΦΕΚ 556/τ.ΑΣΕΠ/23.10.2003). 
Ανώτατο όριο μορίων για τη γνώση ξένων γλωσσών ορίζονται τα τέσσερα μόρια. 

- Για το κριτήριο θ. απαιτείται πιστοποίηση από το Επιχειρησιακό Πρόγραμμα Κοινωνία της Πληροφορίας 

ή από άλλο φορέα αναγνωρισμένο από το κράτος. 

Μέγιστος αριθμός μορίων της κατηγορίας αυτής (I) ορίζονται τα είκοσι πέντε (25) μόρια. 

II. Υπηρεσιακή κατάσταση και επιμορφωτικό έργο - άσκηση διοικητικών καθηκόντων 


α. Υπηρεσία σε ΚΠΕ ή σε θέση Υπευθύνου ΠΕ τοπικής Δ/νσης Εκπ/σης 

Μόριο 1 για κάθε έτος και μέ¬ 
χρι του αριθμού 4 

β. Επιμορφωτικό έργο στην ΠΕ 

Μέχρι του αριθμού 2 

γ. Υλοποίηση εγκεκριμένων σχολικών προγραμμάτων ΠΕ 

Μόρια 0,5 για κάθε πρόγραμ¬ 
μα και μέχρι του αριθμού 2 

δ. Ασκηση καθηκόντων σε θέσεις Διοίκησης αυξημένης ευθύνης (Υπευθύνου 

ΚΠΕ, Διευθυντή σχολικής μονάδας, Προϊσταμένου Γ ραφείου ή Δ/νσης Εκπ/σης, 
Ποοϊσταυένου Δ/νσπο, Τυήυατοο κ.λπ.) 

Μόρια 0,5 για κάθε έτος και 
μέχρι του αριθμού 2 

ε. Ασκηση καθηκόντων σε θέσεις Διοίκησης (Αναπληρωτή Υπευθύνου ΚΠΕ, Υποδι¬ 
ευθυντή, υπηρεσία στο Τμήμα Α.Υ. και Περιβαλλοντικής Αγωγής του ΥΠΕΠΘ) 

Μόρια 0,5 για κάθε έτος και 
μέχρι του αριθμού 2 


Μέγιστος αριθμός μορίων της κατηγορίας αυτής (II) ορίζονται τα δέκα (10) μόρια. 

III. Προσωπικότητα - γενική συγκρότηση 

Τα κριτήρια της κατηγορίας αυτής συνεκτιμώνται από 
το αρμόδιο συμβούλιο επιλογής με βάση: 

α) αναλυτικό βιογραψικό σημείωμα του υποψηφίου 
που συνοδεύεται από τα απαραίτητα αποδεικτικά στοι¬ 
χεία και τα στοιχεία του υπηρεσιακού του φακέλου, 

β) προσωπική συνέντευξη του υποψηφίου επί των θε¬ 
μάτων που αναφέρονται παραπάνω. 

Συνεκτιμώνται οι εκπαιδευτικές, επιστημονικές και διοι¬ 
κητικές ικανότητες του υποψηφίου να προάγει τα θέματα 
περιβαλλοντικής εκπαίδευσης στο χώρο του ΚΠΕ και 
στην τοπική κοινωνία, όπως προκύπτουν από συμμετοχές 
του σε: σεμινάρια, συνέδρια, δίκτυα, προγράμματα, ΠΕ 
κ.λπ., εξωσχολικά προγράμματα προστασίας περιβάλλο¬ 
ντος, ομάδες εργασίας και επιτροπές σχεδιασμού του 
ΥΠΕΠΘ για την ανάπτυξη του θεσμού των ΚΠΕ, επιστη¬ 
μονικές και εκπαιδευτικές οργανώσεις, οργανωτικές ή 
επιστημονικές επιτροπές συνεδρίων ΠΕ κ.λπ. 

Επιπρόσθετα, κατά τη διαδικασία της συνέντευξης, 
αποτιμάται η γενική συγκρότηση του υποψηφίου, καθώς 
και η ικανότητα του υποψηφίου να επιλύει προβλήματα 
(διοικητικά, διδακτικά, οργανωτικά, λειτουργικά κλπ.), να 
δημιουργεί το κατάλληλο παιδαγωγικό περιβάλλον, να 
προάγει την ομαλή λειτουργία της μονάδας σε συνεργα¬ 
σία με τους συναδέλφους και να μετασχηματίζει το διδα¬ 
κτικό αντικείμενο με βάση τα επίπεδα των μαθητών. 

Μέγιστος αριθμός μορίων της κατηγορίας αυτής (III) 
ορίζονται τα δεκαπέντε (15) μόρια. 

Συνολικός μέγιστος αριθμός μορίων όλων των κατη¬ 
γοριών ορίζονται τα πενήντα (50) μόρια 

Αρθρο 4 

Όργανα και διαδικασία επιλογής. 

1. Για τη στελέχωση των ΚΠΕ εκδίδεται προκήρυξη 
του Υπουργού Εθνικής Παιδείας και Θρησκευμάτων, 
που δημοσιεύεται σε δυο ημερήσιες εφημερίδες των 
Αθηνών, με την οποία καλούνται οι εκπαιδευτικοί που 
έχουν τα νόμιμα προσόντα και επιθυμούν συμμετοχή 
στη διαδικασία κατάρτισης πινάκων επιλογής Υπευθύ¬ 
νων ΚΠΕ, Αναπληρωτών Υπευθύνων ΚΠΕ και μελών της 
Π. Ο. των ΚΠΕ να υποβάλουν αίτηση στην αντίστοιχη 
Περιφερειακή Δ/νση Εκπαίδευσης. 

2. Η προκήρυξη του ΥΠΕΠΘ ορίζει τις σχετικές προθε¬ 
σμίες υποβολής των αιτήσεων και κατάρτισης των τελι¬ 
κών αξιολογικών πινάκων. Αιτήσεις για στελέχωση των 
ΚΠΕ έχουν δικαίωμα να υποβάλουν όλοι οι εκπαιδευτικοί 
Α/θμιας και Β/θμιας Εκπαίδευσης όλης της χώρας. 

3. Εντός των προθεσμιών της παραπάνω προκήρυξης, 
οι Δ/ντες των Περιφερειακών Δ/νσεων Εκπαίδευσης όλης 
της χώρας ενημερώνουν τις Δ/νσεις Α/θμιας και Β/θμιας 
Εκπαίδευσης της περιοχής τους. Η προκήρυξη αναρτάται 
αυθημερόν στις Δ/νσεις και στα Γραφεία Εκπαίδευσης 
και αντίγραφο της κοινοποιείται σε όλες τις σχολικές μο¬ 
νάδες των Δ/νσεων Α/θμιας και Β/θμιας Εκπαίδευσης. 

4. Η αίτηση, συνοδευόμενη από τα αναγκαία δικαιολο- 
γητικά, πρέπει να κατατεθεί, εντός των προκαθορισμέ¬ 
νων ημερομηνιών, στη Δ/νση Εκπαίδευσης στην οποία 
ανήκει ο εκπαιδευτικός και να απευθύνεται προς την 
Περιφερειακή Δ/νση Εκπαίδευσης στην οποία ανήκει/ 
ανήκουν το/τα ΚΠΕ όπου επιθυμεί να αποσπαστεί. Στην 
αίτηση θα πρέπει να δηλώνεται η σειρά προτίμησης 
των ΚΠΕ, καθώς και το είδος της θέσης (Υπευθύνου, 
Αναπληρωτή Υπευθύνου ή μέλους της Π.Ο. ΚΠΕ) την 


οποία επιθυμεί. Με το πέρας της προθεσμίας υποβολής, 
οι αιτήσεις (με τα δικαιολογητικά) διαβιβάζονται από 
τις Δ/νσεις Εκπ/σης προς τις Περιφερειακές Δ/νσεις 
Εκπαίδευσης στις οποίες απευθύνονται. 

5. Τα ΑΠΥΣΔΕ και ΑΠΥΣΠΕ της Περιφερειακής Δ/νσης 
που ανήκει το ΚΠΕ, βάσει των προαναφερθέντων κριτη¬ 
ρίων, καταρτίζουν τους πίνακες των μετρήσιμων μορί¬ 
ων, που γνωστοποιούνται στους ενδιαφερομένους και 
ορίζουν τις ημερομηνίες πρόσκλησης των υποψηφίων 
σε προφορική συνέντευξη. Επίσης ορίζει σε αυτούς πεν¬ 
θήμερη προθεσμία για την υποβολή τυχόν γραπτών 
αντιρρήσεων, τις οποίες το συμβούλιο εξετάζει και επι¬ 
βεβαιώνει ή αναπροσδιορίζει τις αξιολογικές μονάδες. 
Μετά το πέρας της συνέντευξης του υποψηφίου, κάθε 
μέλος του συμβουλίου καταγράφει αιτιολογημένα τις 
αξιολογικές μονάδες, όπως προκύπτουν από τη διαδι¬ 
κασία της συνέντευξης. Τελικές αξιολογικές μονάδες 
είναι ο μέσος όρος των μονάδων όλων των παρόντων 
μελών του συμβουλίου. Μετά το πέρας της προφορι¬ 
κής συνέντευξης όλων των υποψηφίων το συμβούλιο 
καταρτίζει τον αξιολογικό πίνακα, βάσει των συνολικών 
αξιολογικών μονάδων του κάθε υποψηφίου. Το σύνολο 
των αξιολογικών μονάδων προκύπτει από το άθροισμα 
όλων των μονάδων των επιμέρους κατηγοριών. Στις 
περιπτώσεις που υπάρχουν υποψήφιοι για τις θέσεις 
του Υπευθύνου ΚΠΕ, ή του Αναπληρωτή Υπευθύνου 
ΚΠΕ, οι οποίοι προέρχονται και από τις δύο βαθμίδες 
εκπαίδευσης, τότε η επιλογή του/τους γίνεται από τον 
Περιφερειακό Δ/ντή Εκπ/σης. Η επιλογή αυτή γίνεται με 
βάση τους πίνακες επιλογής των ΑΠΥΣΔΕ και ΑΠΥΣΠΕ, 
αλλά και τα προσόντα των υποψηφίων έτσι ώστε να 
εξασφαλίζεται, κατά το δυνατόν, η αντικειμενικότητα 
της συγκριτικής αξιολόγησης τους, αλλά και η εύρυθμη 
λειτουργία των ΚΠΕ. Οι τελικοί αξιολογικοί πίνακες επι¬ 
λογής που θα προκύψουν από την ανωτέρω διαδικασία, 
μετά την επικύρωση τους από τον Περιφερειακό Δ/ντή, 
αναρτώνται στα Γ ραφεία των Δ/νσεων Εκπαίδευσης και 
ισχύουν για το χρονικό διάστημα της θητείας. 

Αρθρο 5 

Όργανα και διαδικασία απόσπασης 

1. Τοποθετήσεις. 

Οι εγγεγραμμένοι στους τελικούς πίνακες αξιολόγη¬ 
σης τοποθετούνται στις κενές θέσεις Υπευθύνων ΚΠΕ, 
Αναπληρωτών Υπευθύνων ΚΠΕ και μελών της Π. Ο. των 
ΚΠΕ με απόφαση του οικείου Περιφερειακού Δ/ντή 
Εκπ/σης. Σε περίπτωση που ελλείπει ο Περιφερειακός 
Δ/ντής Εκπ/σης και δεν έχει ορισθεί Αναπληρωτής του, 
η επικύρωση των πινάκων επιλογής και οι τοποθετήσεις 
γίνονται με απόφαση των οικείων Δ/ντών Α/θμιας και 
Β/θμιας Εκπ/σης. 

2. Εκπαιδευτικοί οι οποίοι περιλαμβάνονται σε περισσό¬ 
τερους από έναν αξιολογικούς πίνακες επιλογής πρέπει, 
εντός πέντε (5) ημερών, να γνωστοποιήσουν εγγράφως 
στις αρμόδιες Περιφερειακές Δ/νσεις Εκπ/σης σε ποιο 
ΚΠΕ επιθυμούν να αποσπαστούν, προκειμένου να οριστι- 
κοποιηθούν οι Παιδαγωγικές Ομάδες όλων των ΚΠΕ. 

3. Οι μη αναλαμβάνοντες υπηρεσία, εντός πέντε (5) 
ημερών, στις θέσεις που τοποθετούνται, διαγράφονται 
από τον οικείο πίνακα επιλογής. 

4. Εάν δεν έχουν υποβληθεί αιτήσεις για την κάλυ¬ 
ψη των θέσεων των Υπευθύνων ΚΠΕ και Αναπληρωτών 
Υπευθύνων ΚΠΕ, τότε ορίζονται ως Υπεύθυνοι ή Αναπλη- 

ρωτές Υπεύθυνοι, μετά από Απόφαση του Περιφερεια¬ 
κού Δ/ντή Εκπ/σης, εκπαιδευτικοί που έχουν επιλεγεί 
για τη στελέχωση του ΚΠΕ. 

5. Εάν δεν έχει υποβληθεί ικανός αριθμός αιτήσεων 
από εκπαιδευτικούς και των δύο βαθμιδών (σύμφωνα με 
το Κεφ. Α, Αρθρο 1, παρ. 2 της παρούσας) είναι δυνατόν 
να συμπληρωθούν οι κενές θέσεις από πλεονάζοντες 
εκπαιδευτικούς της άλλης βαθμίδας. Σε κάθε περίπτω¬ 
ση όμως θα πρέπει να υπάρχουν τουλάχιστον δύο (2) 
εκπαιδευτικοί από κάθε βαθμίδα εκπαίδευσης. 

6. Εάν μετά από τις παραπάνω διαδικασίες παραμένουν 
κενές θέσεις Υπευθύνων ΚΠΕ, Αναπληρωτών Υπευθύνων 
ΚΠΕ και μελών της Π.Ο. των ΚΠΕ, τότε τοποθετούνται, 
με απόφαση του Περιφερειακού Δ/ντή Εκπ/σης, εκπαι¬ 
δευτικοί που έχουν συμπεριληφθεί στους αξιολογικούς 
πίνακες στελέχωσης των ΚΠΕ των άλλων Περιφερειών 
και επιθυμούν να τοποθετηθούν στο εν λόγω ΚΠΕ. Στην 
περίπτωση που εξακολουθούν να υπάρχουν κενές θέσεις, 
ο Περιφερειακός Δ/ντής Εκπαίδευσης, ύστερα από πρό¬ 
ταση των οικείων ΑΠΥΣΠΕ και ΑΠΥΣΔΕ, τοποθετεί εκ¬ 
παιδευτικούς στο ΚΠΕ, χωρίς αίτηση τους, μέχρι τη λήξη 
του τρέχοντος σχολικού έτους. Σε αυτή την περίπτωση οι 
εκπαιδευτικοί αποσπώνται για τις ανάγκες της υπηρεσί¬ 
ας και λαμβάνουν τις μονάδες συνθηκών διαβίωσης, είτε 
της οργανικής τους θέσης, είτε της πλησιέστερης προς 
το ΚΠΕ σχολικής μονάδας κατ’ επιλογή των ιδίων. 

7. Εάν προκύψουν στο μέλλον κενές θέσεις Υπευθύνων 
ΚΠΕ, Αναπληρωτών Υπευθύνων ΚΠΕ και μελών της Π.Ο. 
των ΚΠΕ, τότε καλύπτονται από τους ισχύοντες αξιολο¬ 
γικούς πίνακες, με βάση τη σειρά των υποψηφίων στον 
αντίστοιχο πίνακα. Εάν ο αντίστοιχος αξιολογικός πίνα¬ 
κας έχει εξαντληθεί, τότε τοποθετούνται εκπαιδευτικοί 
σύμφωνα με την προηγούμενη παράγραφο. 

8. Η ανάληψη υπηρεσίας των νεοτοποθετούμενών 
εκπαιδευτικών είναι άμεση και δεν προϋποθέτει την 
αναπλήρωση της προηγούμενης θέσης τους. 

9. Οι αποσπώμενοι σε θέσεις Υπευθύνων ΚΠΕ, Ανα¬ 
πληρωτών Υπευθύνων ΚΠΕ και μελών της Π.Ο. των ΚΠΕ 
μπορούν, ακολουθώντας τις προβλεπόμενες διαδικασί¬ 
ες, να υποβάλλουν αιτήσεις για μετάθεση ή βελτίωση, 
αλλά αναλαμβάνουν υπηρεσία στη νέα θέση, η οποία 
προέκυψε μετά τη μετάθεση ή βελτίωση, με τη λήξη της 
τετραετούς θητείας τους στα ΚΠΕ. Ο χρόνος θητείας 
στις ανωτέρω θέσεις λαμβάνεται υπόψη για θεμελίωση 
δικαιώματος μετάθεσης, λογίζεται ως χρόνος υπηρεσίας 
στην οργανική θέση και η υπηρεσία προσμετράται ως 
διδακτική. Επίσης, λαμβάνουν τις μονάδες συνθηκών 
διαβίωσης της πλησιέστερης σχολικής μονάδας προς 
το ΚΠΕ στο οποίο αποσπώνται. 

10. Οι υπηρετούντες με θητεία Υπεύθυνοι ΚΠΕ, οι Ανα¬ 
πληρωτές Υπευθύνων ΚΠΕ και οι εκπαιδευτικοί ΚΠΕ 
μετά τη λήξη της θητείας τους επανέρχονται στις ορ¬ 
γανικές τους και σε περίπτωση που αυτές δεν υπάρχουν 
πια, τοποθετούνται σε κενές θέσεις εκπαιδευτικών σε 
σχολικές μονάδες της επιλογής τους. 

Άρθρο 6 

Λόγοι και διαδικασία ανάκλησης της απόσπασης 

1. Ανακαλούνται οι αποσπάσεις των κατεχόντων θέ¬ 
σεις Υπεύθυνων ΚΠΕ, Αναπληρωτών Υπευθύνων ΚΠΕ και 
μελών της Π.Ο. των ΚΠΕ, με απόφαση του Υπουργού 
Εθνικής Παιδείας και Θρησκευμάτων, ύστερα από εισή¬ 
γηση του οικείου Περιφερειακού Δ/ντή Εκπ/σης. 


α. Με αίτηση τους, για σοβαρούς προσωπικούς ή οι¬ 
κογενειακούς λόγους ή λόγους υγείας, προς τον Περι¬ 
φερειακό Διευθυντή Εκπαίδευσης, ύστερα από γνώμη 
του οικείου ΑΠΥΣΠΕ ή ΑΠΥΣΔΕ ή εφόσον επιλεγούν ως 
στελέχη της εκπαίδευσης ή εφόσον επιλεγούν σε άλλη 
θέση του ίδιου ΚΠΕ. 

β. Για πλημμελή άσκηση των καθηκόντων τους. 

Στην περίπτωση 1 β. το οικείο ΑΠΥΣΠΕ ή ΑΠΥΣΔΕ γνω- 
μοδοτεί για την απαλλαγή, ύστερα από ερώτημα του 
Υπουργού Εθνικής Παιδείας και Θρησκευμάτων ή του 
οικείου Περιφερειακού Δ/ντή Εκπ/σης και αφού τηρηθεί 
η διαδικασία ακρόασης του απαλλασσομένου ενώπιον 
του οικείου ΑΠΥΣΠΕ ή ΑΠΥΣΔΕ. 

2. Έναρξη εκπαιδευτικής άδειας για μεταπτυχιακές 
σπουδές ή την απόκτηση διδακτορικού διπλώματος δεν 
είναι επιτρεπτή πριν από την απαλλαγή του εκπαιδευ¬ 
τικού από τα καθήκοντα του. 

Άρθρο 7 

Λειτουργία των ΚΠΕ - Καθήκοντα 
των απασχολουμένων σε αυτά 

1. Τα ΚΠΕ είναι αποκεντρωμένες περιφερειακές υπη¬ 
ρεσίες του ΥΠΕΠΘ και υπάγονται διοικητικά στις οικείες 
Περιφερειακές Δ/νσεις Εκπαίδευσης. 

2. Σε κάθε ΚΠΕ συγκροτείται Παιδαγωγική Ομάδα 
(Π.Ο.), η οποία αποτελείται από τον Υπεύθυνο του ΚΠΕ, 
τον Αναπληρωτή Υπεύθυνο και τα μέλη. 

3. Τα ΚΠΕ λειτουργούν από την 1η Σεπτεμβρίου έως και 
τη 10η Ιουλίου εκάστου σχολικού έτους, εξαιρουμένων 
των διακοπών Χριστουγέννων και Πάσχα, των εθνικών 
εορτών και των σχολικών αργιών. Αντικείμενο εργασίας 
της Παιδαγωγικής Ομάδας είναι η εκπαίδευση μαθητών, 
η επιμόρφωση εκπαιδευτικών, η παραγωγή εκπαιδευ¬ 
τικού υλικού, η ανάπτυξη θεματικών δικτύων, τοπικών 
και διεθνών συνεργασιών καθώς και η έρευνα σε θέ¬ 
ματα περιβάλλοντος και περιβαλλοντικής εκπαίδευσης. 
Προκειμένου να υλοποιηθούν τα παραπάνω, όλοι οι εκ¬ 
παιδευτικοί εργάζονται με ωράριο 8.00 - 15.00 καθημε¬ 
ρινά κατά τη χρονικό διάστημα που λειτουργεί το ΚΠΕ. 
Κάθε εκπαιδευτικός συμπληρώνει ωράριο 16 ωρών μέ¬ 
σης εβδομαδιαίας διδασκαλίας μαθητών σε εκπαιδευτικά 
προγράμματα και εκπαιδευτικών σε επιμορφωτικά προ¬ 
γράμματα. Ο υπολογισμός των διδακτικών ωρών γίνεται 
βάσει της προϋπόθεσης για ταυτόχρονη απασχόληση 
δύο εκπαιδευτικών, ανά τμήμα και μέχρι του αριθμού 
των τριάντα (30) μαθητών, προκειμένου να διασφαλι- 
σθεί η δυνατότητα εργασίας σε ομάδες με χρησιμοποί¬ 
ηση του αναγκαίου και διαθέσιμου οπτικοακουστικού, 
ηλεκτρονικού, εργαστηριακού και λοιπού εκπαιδευτικού 
εξοπλισμού. Η απασχόληση τρίτου εκπαιδευτικού ανά 
τμήμα και μέχρι του αριθμού των τριάντα (30) μαθητών, 
μπορεί να θεωρηθεί ως αναγκαία μόνο στην περίπτωση 
εργασίας πεδίου, η οποία είναι και αναπόσπαστο τμήμα 
των προγραμμάτων Περιβαλλοντικής Εκπαίδευσης. Ως 
ελάχιστος χρόνος εκπαίδευσης μαθητών ή επιμόρφωσης 
εκπαιδευτικών ανά ημέρα εργασίας ορίζονται οι επτά (7) 
διδακτικές ώρες, οι οποίες μπορούν, ανάλογα με την πε¬ 
ρίπτωση, να φθάσουν και τις δέκα (10). Ο Υπεύθυνος του 
ΚΠΕ συμπληρώνει οκτώ (8) αντίστοιχες ώρες μέσης εβδο¬ 
μαδιαίας διδασκαλίας μαθητών και εκπαιδευτικών και ο 
Αναπληρωτής Υπευθύνου δώδεκα (12) ώρες. Οι δύο αυτοί 
εκπαιδευτικοί είναι επιφορτισμένοι και με το διοικητικό 
έργο του ΚΠΕ, την οργάνωση λειτουργίας του Κέντρου, 
τη φροντίδα για τη συντήρηση των εγκαταστάσεων και 
του εξοπλισμού του, τη διεκπεραίωση των οικονομικής 
φύσεως θεμάτων, την επικοινωνία και τις συνεργασίες 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


12137 


με υπηρεσιακούς και άλλους κυβερνητικούς ή μη κυβερ¬ 
νητικούς φορείς. Τις υπόλοιπες ώρες της εβδομαδιαίας 
απασχόλησης τους, όλοι οι εκπαιδευτικοί εργάζονται 
για το σχεδίασμά, την προετοιμασία και αξιολόγηση των 
εκπαιδευτικών και επιμορφωτικών προγραμμάτων καθώς 
και το σχεδίασμά, την προετοιμασία, την υλοποίηση και 
την αξιολόγηση των άλλων δράσεων που προαναφέρ- 
θηκαν. Επειδή πολλές από τις παραπάνω δράσεις και 
προγράμματα υλοποιούνται σε απογευματινές ώρες και 
Σαββατοκύριακα, οι εκπαιδευτικοί υποχρεούνται να προ¬ 
σφέρουν επιπρόσθετο έργο. 

4. Κατά το μήνα Σεπτέμβριο γίνεται η προετοιμασία 
και ο προγραμματισμός των δράσεων του ΚΠΕ. Κατά το 
μήνα Ιούνιο (μετά τη 10η Ιουνίου) γίνεται ο απολογισμός 
των δράσεων και η ολοκλήρωση των τοπικών και διεθνών 
συνεργασιών, ενώ κατά το πρώτο ΙΟήμερο του Ιουλίου 
πραγματοποιείται η ετήσια συνάντηση απολογισμού, συ¬ 
ντονισμού και επιμόρφωσης των εκπαιδευτικών όλων των 
ΚΠΕ. Η συνάντηση αυτή μπορεί να μετατεθεί και για τους 
επόμενους έξι (6) μήνες, εάν συντρέχουν λόγοι. Ο ετήσιος 
προγραμματισμός των δράσεων κάθε ΚΠΕ, καθώς και ο 
ετήσιος απολογισμός των δράσεων του, συνυπογράφονται 
από τον Υπεύθυνο του ΚΠΕ και τον Αναπληρωτή του και 
υποβάλλονται στην Περιφερειακή Δ/νση Εκπ/σης, στην 
αρμόδια Δ/νση του ΥΠΕΠΘ και στο Συντονιστικό όργανο 
των ΚΠΕ, όπως αυτό συγκροτείται με αντίστοιχη Υπουρ¬ 
γική Απόφαση. Η υποβολή του προγραμματισμού γίνεται 
μέχρι τις 20 Οκτωβρίου και η υποβολή του απολογισμού 
μέχρι τις 10 Ιουλίου κάθε σχολικού έτους. 

5. Σε κάθε ΚΠΕ τηρούνται φάκελοι, ανά κατηγορία 
δραστηριοτήτων, στους οποίους συγκεντρώνονται όλα 
τα στοιχεία που αφορούν στο σχεδίασμά, την προετοι¬ 
μασία, το αντικείμενο, το περιεχόμενο, το πρόγραμμα, 
καθώς και σε αυτούς που εργάσθηκαν, στους χρήστες 
των υπηρεσιών, στις συνεργασίες, στην αξιολόγηση κ.λπ. 
Τα στοιχεία αυτά είναι διαθέσιμα για έλεγχο από τον 
εκάστοτε Διευθυντή Περιφερειακής Δ/νσης Εκπ/σης, το 
Συντονιστικό όργανο των ΚΠΕ και την αρμόδια Δ/νση 
του ΥΠΕΠΘ. Η υλοποίηση των υποχρεώσεων των εκπαι¬ 
δευτικών κάθε ΚΠΕ, σύμφωνα με τον προγραμματισμό 
του, βεβαιώνεται και συνυπογράφεται από τον Υπεύθυ¬ 
νο του ΚΠΕ και τον Αναπληρωτή του, στο πλαίσιο του 
απολογισμού της παραγράφου 2. Αυτά τα απολογιστικά 
στοιχεία διασταυρώνονται και με τους δείκτες πορείας 
του φυσικού αντικειμένου των ετήσιων δελτίων, τα οποία 
υποβάλει το ΚΠΕ στη Διαχειριστική Αρχή του 2ου ΕΠΕ- 
ΑΕΚ, εφόσον χρηματοδοτείται από αυτό. Με τον τρόπο 
αυτό, η διοίκηση διαμορφώνει εικόνα για τη λειτουργία 
του ΚΠΕ καθώς και για το έργο που έχει παραχθεί. 

6. Κάθε ΚΠΕ είναι υποχρεωμένο να προσφέρει, κατ’ 
ελάχιστο όριο το 70%, του χρόνου εργασίας του και πα¬ 
ροχής υπηρεσιών του σε σχολεία και εκπαιδευτικούς της 
περιοχής εμβέλειας του, αρχίζοντας οπωσδήποτε από τα 
σχολεία της πόλης του και του Νομού του, προκειμένου 
να επιτευχθεί ο στόχος της σύνδεσης με την τοπική 
κοινωνία για την προστασία του περιβάλλοντος. Εξ άλ¬ 
λου, κάθε ΚΠΕ οφείλει να διαθέτει το 65% του χρόνου 
λειτουργίας του στο σχεδίασμά, την προετοιμασία και 
την υλοποίηση των εκπαιδευτικών του προγραμμάτων, 
των θεματικών του δικτύων και της παραγωγής εκπαι¬ 
δευτικού υλικού. Το υπόλοιπο διατίθεται στην επιμόρφω¬ 
ση, τις τοπικές και διεθνείς συνεργασίες. Ως προς την 
επιμόρφωση, κάθε ΚΠΕ ασχολείται με την επιμόρφωση 
των εκπαιδευτικών του Νομού του και των άλλων Νομών 


εμβέλειας του, οι οποίοι καθορίζονται με εγκυκλίους της 
αρμόδιας Δ/νσης του ΥΠΕΠΘ, ύστερα από εισήγηση του 
Συντονιστικού οργάνου των ΚΠΕ. Η συμμετοχή εκπαιδευ¬ 
τικών ενός ΚΠΕ σε σεμινάριο ή άλλες δραστηριότητες 
άλλου ΚΠΕ επιτρέπεται μόνο στις περιπτώσεις που ορ¬ 
γανώνονται σεμινάρια στελεχών σε επίσημη συνεργασία 
με το ΥΠΕΠΘ, στις περιπτώσεις κοινών προγραμμάτων, 
όπως είναι τα θεματικά δίκτυα, στην περίπτωση ανάγκης 
ενημέρωσης νέων εκπαιδευτικών ΚΠΕ και στα συνέδρια. 
Σε κάθε περίπτωση όμως δεν μπορεί να γίνει αυτό αν 
υπάρχει κώλυμα στην ομαλή λειτουργία του προγραμ¬ 
ματισμένου έργου του ΚΠΕ. Οι Διεθνείς Συνεργασίες των 
ΚΠΕ με εκπαιδευτικούς φορείς του εξωτερικού μπορούν 
να είναι ανάπτυξη εκπαιδευτικών ή επιμορφωτικών προ¬ 
γραμμάτων, θεματικών δικτύων, παραγωγή εκπαιδευτικού 
υλικού και διοργάνωση συνεδρίων, συμποσίων, εργαστη¬ 
ρίων ΠΕ. Οι συνεργασίες αυτές πρέπει να έχουν βάθος 
χρόνου τουλάχιστον δύο ετών. 

7. Σε κάθε περίπτωση προγραμματισμού και υλοποί¬ 
ησης δράσεων που αφορούν στην επιμόρφωση εκπαι¬ 
δευτικών, τις εκδηλώσεις σχολείων, των προγραμμάτων 
ΠΕ των σχολείων στα ΚΠΕ, καθώς και της λειτουργίας 
σχολικών δικτύων και παροχής υπηρεσιών σε σχολεία 
από τα ΚΠΕ, θα πρέπει να συνεργάζονται οι Υπεύθυνοι 
των ΚΠΕ και οι Υπεύθυνοι ΠΕ των Δ/νσεων Α/θμιας 
και Β/θμιας Εκπ/σης, για την καλύτερη οργάνωση και 
αποτελεσματικότητα των δράσεων, στα πλαίσια της 
συμπληρωματικότητας Υπευθύνων ΠΕ και ΚΠΕ. 

Β. ΥΠΕΥΘΥΝΟΙ ΠΕΡΙΒΑΛΛΟΝΤΙΚΗΣ ΕΚΠΑΙΔΕΥΣΗΣ 
ΤΟΠΙΚΩΝ ΔΙΕΥΘΥΝΣΕΩΝ 
Α/ΘΜΙΑΣ ΚΑΙ Β/ΘΜΙΑΣ ΕΚΠΑΙΔΕΥΣΗΣ 
Άρθρο 1 

Αριθμός αποσπώμενων εκπαιδευτικών 

1. Σε κάθε Διεύθυνση Α/θμιας και Β/θμιας Εκπαίδευσης 
της χώρας αποσπάται, ως Υπεύθυνος Περιβαλλοντικής 
Εκπαίδευσης (ΠΕ), για τέσσερα (4) έτη, ένας εκπαιδευ¬ 
τικός, ο οποίος έχει οργανική θέση στη Δ/νση αυτή, 
σύμφωνα με τη διαδικασία, τα κριτήρια και τα προσόντα 
που ορίζονται παρακάτω. 

2. Ειδικότερα, στις Δ/νσεις Α/θμας και Β/θμιας Εκπ/σης 
Α’, Β’, Γ’ και Δ’ Αθήνας, Ανατολικής και Δυτικής Αττικής, 
Πειραιά, Αχαίας, Κυκλάδων, Δωδεκανήσου, Ανατολικής 
και Δυτικής Θεσσαλονίκης αποσπώνται, ως Υπεύθυνοι 
Περιβαλλοντικής Εκπαίδευσης σε κάθε Δ/νση δύο (2) εκ¬ 
παιδευτικοί οι οποίοι έχουν οργανική θέση σε αυτήν. 

3. Η επιλογή και τοποθέτηση όλων των παραπάνω 
στις κενές θέσεις γίνεται για τετραετή θητεία και στις 
κενούμενες θέσεις για το υπόλοιπο της θητείας αυτής, 
εκτός αν περιορίζεται χρονικά κατά την προκήρυξη των 
θέσεων ή παρατείνεται με Απόφαση του Υπουργού Εθνι¬ 
κής Παιδείας. 

Άρθρο 2 

Προσόντα υποψηφίων 

1. Τα προσόντα για την απόσπαση εκπαιδευτικού σε 
θέση Υπευθύνου Περιβαλλοντικής Εκπαίδευσης τοπικών 
Δ/νσεων Α/θμιας ή Β/θμιας Εκπ/σης είναι τα εξής: Υπο¬ 
ψήφιοι για τις θέσεις Υπευθύνων ΠΕ τοπικών Δ/νσεων 
Α/θμιας ή Β/θμιας Εκπ/σης μπορούν να είναι μόνιμοι 
εκπαιδευτικοί Α/θμιας ή Β/θμιας Εκπαίδευσης όλων των 
ειδικοτήτων με συνολική εκπαιδευτική υπηρεσία έξι (6) 
ετών, στα τρία (3) από τα οποία, να έχουν ασκήσει δι¬ 
δακτική υπηρεσία σε σχολεία της οικείας βαθμίδας. 

Αρθρο 3: 

Κριτήρια επιλογής υποψηφίων 

1. Τα γενικά κριτήρια επιλογής Υπευθύνων Περιβαλλοντικής Εκπαίδευσης τοπικών Δ/νσεων Α/θμιας και Β/θμιας 
Εκπ/σης διακρίνονται στις ακόλουθες κατηγορίες κριτηρίων: 

1. Επιστημονικής και παιδαγωγικής κατάρτισης και συγκρότησης (που προκύπτουν από τα συνυποβαλλόμενα 
αποδεικτικά στοιχεία) 

II. Υπηρεσιακής κατάστασης, επιμορφωτικού έργου και άσκησης διοικητικών καθηκόντων (που προκύπτουν από 
τα συνυποβαλλόμενα αποδεικτικά στοιχεία) 

III. Προσωπικότητας - γενικής συγκρότησης (που προκύπτουν από το συνυποβαλλόμενο βιογραφικό σημείωμα 
συνοδευόμενο από αποδεικτικά στοιχεία και από συνέντευξη) 

2. Κριτήρια επιλογής Υπευθύνων Περιβαλλοντικής Εκπαίδευσης: I. Επιστημονική και παιδαγωγική κατάρτιση και 
συγκρότηση 


αΐ. Διδακτορικό δίπλωμα στην Περιβαλλοντική Εκπαίδευση, την Οικολογία ή τη Διαχείριση Πε¬ 
ριβάλλοντος 

Μόρια 6 

α2. Μεταπτυχιακός τίτλος σπουδών στα ίδια με τα παραπάνω αντικείμενα 

Μόρια 4 

βΐ. Διδακτορικό δίπλωμα σε άλλα αντικείμενα 

Μόρια 3 

β2. Μεταπτυχιακός τίτλος σπουδών σε άλλα αντικείμενα 

Μόρια 2 

γ. Δεύτερο πτυχίο Πανεπιστημίου (ΑΕΙ ή ΤΕΙ) ή πτυχίο Ε.Σ.Δ.Δ. 

Μόρια 2 

δ. Μετεκπαίδευση δυο ετών 

Μόρια 1,5 

ε. Ετήσια επιμόρφωση (ΣΕΛΜΕ, ΣΕΛΔΕ, ΠΑΤΕΣ, Ε.Σ.Δ.Υ., ΕΑΠ) 

Μόριο 1 

στ. Επιμόρφωση σε ΠΕΚ (ή αντίστοιχη επιμόρφωση) 

Μέχρι 0,5 μόρια 

ζΐ. Αριστη ή πολύ καλή γνώση ξένων γλωσσών 

Μόρια 2 

ζ2. Καλή γνώση ξένων γλωσσών 

Μόριο 1 

η. Πιστοποιημένη γνώση πληροφορικής και Η/Υ 

Μόρια 1,5 

θ. Η συγγραφή βιβλίων (με αναγνωρισμένο Ι3ΒΝ) σχετικών με την Περιβαλλοντική Εκπαί¬ 
δευση, την Οικολογία και τις Περιβαλλοντικές Επιστήμες, ή σχολικών βιβλίων (εγκεκριμένων 
από τον ΟΕΔΒ) ατομικά ή με συμμετοχή σε συγγραφική ομάδα 

Μέχρι 3,5 μόρια 

ι. Οι δημοσιεύσεις άρθρων σε έγκυρα επιστημονικά περιοδικά με κριτές ή οι ανακοινώσεις σε 
επιστημονικά συνέδρια, για θέματα Περιβ/κής Εκπαίδευσης, Οικολογίας και Περιβαλλοντικών 
Επιστημών. 

Μέχρι 1,5 μόρια 


- Όλοι οι τίτλοι, εφόσον προέρχονται από πανεπιστήμια της αλλοδαπής θα πρέπει να είναι αναγνωρισμένοι 
από το ΔΙΚΑΤΣΑ /ΔΟΑ ΤΑΠ. 

- Από τα κριτήρια αΐ. και α2. μοριοδοτείται το ανώτερο αν ανήκουν στο ίδιο πρόγραμμα μεταπτυχιακών σπου¬ 
δών. Μοριοδοτούνται και τα δύο αν το διδακτορικό ανήκει σε διαφορετικό κλάδο από το μεταπτυχιακό και δεν 
αποτελεί συνέχεια του. 

- Για τη μοριοδότηση των κριτηρίων βΐ. και β2. ισχύουν τα ίδια που ισχύουν για τα αΐ. και α2. 

- Για τη μοριοδότηση του κριτηρίου ε. θα πρέπει η αντίστοιχη ετήσια επιμόρφωση να μην αποτελεί προϋπόθεση 
για το διορισμό ως εκπαιδευτικού. 

- Από τα κριτήρια ζΐ. και ζ2. μοριοδοτείται μόνο το ένα εκ των δύο για κάβε ξένη γλώσσα. Οι τρόποι απόδειξης 
των γνώσεων ξένης γλώσσας ορίζονται στην προκήρυξη του ΑΣΕΠ 2/1Γ/2004, παρ/μα Α (ΦΕΚ 556/τ.ΑΣΕΠ/23.10.2003). 
Ανώτατο όριο μορίων για τη γνώση ξένων γλωσσών ορίζονται τα τέσσερα μόρια. 

- Για το κριτήριο θ. απαιτείται πιστοποίηση από το Επιχειρησιακό Πρόγραμμα Κοινωνία της Πληροφορίας ή 
από άλλο φορέα αναγνωρισμένο από το κράτος. 

Μέγιστος αριθμός μορίων της κατηγορίας αυτής (I) ορίζονται τα είκοσι πέντε (25) μόρια. 

II. Υπηρεσιακή κατάσταση και επιμορφωτικό έργο - άσκηση διοικητικών καθηκόντων 


α. Υπηρεσία σε ΚΠΕ ή σε θέση Υπευθύνου ΠΕ τοπικής Δ/νσης Εκπ/σης 

Μόριο 1 για κάθε έτος και μέ- 
γοι του αοιθυού 4 

β. Επιμορφωτικό έργο στην ΠΕ 

Μέχρι του αριθμού 2 

γ. Υλοποίηση εγκεκριμένων σχολικών προγραμμάτων ΠΕ 

Μόρια 0,5 για κάθε πρόγραμμα 
και μέχρι του αριθμού 2 

δ. Ασκηση καθηκόντων σε θέσεις Διοίκησης αυξημένης ευθύνης (Υπευθύνου 
ΚΠΕ, Διευθυντή σχολικής μονάδας, Προϊσταμένου Γ ραφείου ή Δ/νσης Εκπ/σης, 
Προϊσταμένου Δ/νσης, Τμήματος κλπ) 

Μόρια 0,5 για κάθε έτος και μέ¬ 
χρι του αριθμού 2 

ε. Ασκηση καθηκόντων σε θέσεις Διοίκησης (Αναπληρωτή Υπευθύνου ΚΠΕ, Υπο¬ 
διευθυντή, υπηρεσία στο Τμήμα Α.Υ. και Περιβαλλοντικής Αγωγής του ΥΠΕΠΘ) 

Μόρια 0,5 για κάθε έτος και μέ¬ 
χρι του αριθμού 2 


Μέγιστος αριθμός μορίων της κατηγορίας αυτής (Π) ορίζονται τα δέκα (10) μόρια. 

III. Προσωπικότητα - γενική συγκρότηση 
Τα κριτήρια της κατηγορίας αυτής συνεκτιμώνται από 
το αρμόδιο συμβούλιο επιλογής με βάση: 

α) αναλυτικό βιογραψικό σημείωμα του υποψηφίου 
που συνοδεύεται από τα απαραίτητα αποδεικτικά στοι¬ 
χεία και τα στοιχεία του υπηρεσιακού του φακέλου, 
β) προσωπική συνέντευξη του υποψηφίου επί των θε¬ 
μάτων που αναφέρονται παρακάνω. 

Συνεκτιμώνται οι εκπαιδευτικές, επιστημονικές και 
διοικητικές ικανότητες του υποψηφίου να προάγει τα 
θέματα περιβαλλοντικής εκπαίδευσης στις σχολικές 
μονάδες αρμοδιότητας του και στην τοπική κοινωνία, 
όπως προκύπτουν από συμμετοχές του σε: σεμινάρια, 
συνέδρια, δίκτυα, προγράμματα, ΠΕ κ.λπ., εξωσχολικά 
προγράμματα προστασίας περιβάλλοντος, ομάδες ερ¬ 
γασίας και επιτροπές σχεδιασμού του ΥΠΕΠΘ για την 
ανάπτυξη του θεσμού της ΠΕ, επιστημονικές και εκ¬ 
παιδευτικές οργανώσεις, οργανωτικές ή επιστημονικές 
επιτροπές συνεδρίων ΠΕ κ.λπ. 

Κατά τη διαδικασία της συνέντευξης επιπροσθέτως 
αποτιμάται η γενική συγκρότηση του υποψηφίου καθώς 
και η ικανότητα του υποψηφίου να επιλύει προβλήματα 
(διοικητικά, διδακτικά, οργανωτικά, λειτουργικά κ.λπ.), 
να δημιουργεί το κατάλληλο παιδαγωγικό περιβάλλον, 
να προάγει την ομαλή λειτουργία της υπηρεσίας σε 
συνεργασία με τους συναδέλφους. 

Μέγιστος αριθμός μορίων της κατηγορίας αυτής (III) 
ορίζονται τα δεκαπέντε (15) μόρια. Συνολικός μέγιστος 
αριθμός μορίων όλων των κατηγοριών ορίζονται τα πε¬ 
νήντα (50) μόρια 

Αρθρο 4 

Όργανα και διαδικασία επιλογής 

1. Για τη στελέχωση των θέσεων Υπευθύνων Περι¬ 
βαλλοντικής Εκπαίδευσης (ΠΕ) των Διευθύνσεων Α/ 
θμιας και Β/θμιας Εκπαίδευσης, εκδίδεται προκήρυξη 
του Υπουργού Εθνικής Παιδείας και Θρησκευμάτων, 
που δημοσιεύεται σε δυο ημερήσιες εφημερίδες των 
Αθηνών, με την οποία καλούνται οι εκπαιδευτικοί που 
έχουν τα νόμιμα προσόντα και επιθυμούν συμμετοχή 
στη διαδικασία κατάρτισης πινάκων επιλογής Υπευθύ¬ 
νων ΠΕ, να υποβάλουν αίτηση στις Δ/νσεις Εκπαίδευσης. 
Η προκήρυξη του ΥΠΕΠΘ ορίζει τις σχετικές προθεσμίες 
υποβολής των αιτήσεων και της κατάρτισης των αξιο¬ 
λογικών πινάκων. 

2. Αιτήσεις για στελέχωση θέσεων Υπευθύνων ΠΕ 
έχουν δικαίωμα να υποβάλουν όλοι οι εκπαιδευτικοί 
Πρωτοβάθμιας και Δευτεροβάθμιας Εκπαίδευσης, όλης 
της χώρας. Η αίτηση τους πρέπει να συνοδεύεται από 
τα αναγκαία δικαιολογητικά και να κατατεθεί εντός 
των προκαθορισμένων ημερομηνιών. Κατά την επιλογή 
των Υπευθύνων ΠΕ, προηγούνται οι εκπαιδευτικοί που 
πληρούν τις προϋποθέσεις και έχουν οργανική θέση 
στη Διεύθυνση Εκπαίδευσης για την οποία κάνουν αί¬ 
τηση. Σε περίπτωση που οι θέσεις των Υπευθύνων ΠΕ 
δεν πληρούνται από εκπαιδευτικούς, οι οποίοι έχουν 
οργανική θέση στη Διεύθυνση, τότε εξετάζονται οι αι¬ 
τήσεις των εκπαιδευτικών από τις όμορες Διευθύνσεις 
Εκπαίδευσης. 

3. Τα ΠΥΣΔΕ και ΠΥΣΠΕ της αρμόδιας Δ/νσης, βάσει 
των προαναφερθέντων κριτηρίων, καταρτίζουν τους 
πίνακες των μετρήσιμων μορίων, που γνωστοποιούνται 
στους ενδιαφερομένους και ορίζουν τις ημερομηνίες 


πρόσκλησης των υποψηφίων σε προφορική συνέντευξη. 
Επίσης ορίζει σε αυτούς πενθήμερη προθεσμία για την 
υποβολή τυχόν γραπτών αντιρρήσεων, τις οποίες το 
συμβούλιο εξετάζει και επιβεβαιώνει ή αναπροσδιορίζει 
τις αξιολογικές μονάδες. Μετά το πέρας της συνέντευ¬ 
ξης του υποψηφίου, κάθε μέλος του συμβουλίου κατα¬ 
γράφει αιτιολογημένα τις αξιολογικές μονάδες, όπως 
προκύπτουν από τη διαδικασία της συνέντευξης. Τελικές 
αξιολογικές μονάδες είναι ο μέσος όρος των μονάδων 
όλων των παρόντων μελών του συμβουλίου. Μετά το πέ¬ 
ρας της προφορικής συνέντευξης όλων των υποψηφίων 
το συμβούλιο καταρτίζει τον αξιολογικό πίνακα, βάσει 
των συνολικών αξιολογικών μονάδων του κάθε υποψη¬ 
φίου. Το σύνολο των αξιολογικών μονάδων προκύπτει 
από το άθροισμα όλων των μονάδων των επιμέρους 
κατηγοριών. Οι τελικοί αξιολογικοί πίνακες επιλογής 
που θα προκύψουν από την ανωτέρω διαδικασία, μετά 
την επικύρωση τους από τον αρμόδιο Δ/ντή Εκπ/σης, 
αναρτώνται στα Γ ραφεία των Δ/νσεων Εκπαίδευσης και 
ισχύουν για το χρονικό διάστημα της θητείας. 

Αρθρο 5 

Όργανα και διαδικασία απόσπασης 

1. Τοποθετήσεις. 

Οι εγγεγραμμένοι στους πίνακες επιλογής τοποθε¬ 
τούνται σε κενές θέσεις Υπευθύνων ΠΕ με απόφαση 
του οικείου Προϊσταμένου Δ/νσης Α/θμιας ή Β/θμιας 
Εκπ/σης, ύστερα από προτάσεις των οικείων ΠΥΣΔΕ 
και ΠΥΣΠΕ με βάση τη σειρά των υποψηφίων στον αξι¬ 
ολογικό πίνακα επιλογής. 

2. Εάν με τη διαδικασία αυτή δε συμπληρωθούν οι 
κενές και οι κενούμενες θέσεις Υπευθύνων ΠΕ, τότε 
τοποθετούνται με απόφαση του Προϊσταμένου της οι¬ 
κείας Δ/νσης Α/θμιας ή Β/θμιας Εκπ/σης, ύστερα από 
πρόταση των οικείων ΠΥΣΠΕ και ΠΥΣΔΕ εκπαιδευτικοί 
χωρίς αίτηση τους που έχουν το βαθμό Α' μέχρι τη λήξη 
του τρέχοντος σχολικού έτους. 

3. Η ανάληψη υπηρεσίας των τοποθετουμένων από 
τους αξιολογικούς πίνακες επιλογής είναι υποχρεωτι¬ 
κή. Οι μη αναλαμβάνοντες υπηρεσία στις θέσεις που 
τοποθετούνται διαγράφονται από τον οικείο πίνακα 
επιλογής. 

4. Οι Υπεύθυνοι ΠΕ των τοπικών Δ/νσεων Α/θμιας και 
Β/θμιας Εκπ/σης μπορούν ακολουθώντας τις προβλε- 
πόμενες διαδικασίες, να μετατίθενται ως εκπαιδευτικοί 
αλλά αναλαμβάνουν υπηρεσία στη νέα μετά τη μετά¬ 
θεση τους θέση μετά τη λήξη της τετραετούς θητείας 
τους. Ο χρόνος θητείας στις ανωτέρω θέσεις λαμβά- 
νεται υπόψη για θεμελίωση δικαιώματος μετάθεσης, 
λογίζεται ως χρόνος υπηρεσίας στην οργανική θέση και 
θεωρείται ότι προσφέρουν καθοδηγητικό - διοικητικό 
έργο. Επίσης λαμβάνουν τις μονάδες συνθηκών διαβί¬ 
ωσης της οργανικής τους θέσης. 

5. Οι υπηρετούντες με θητεία Υπεύθυνοι ΠΕ, μετά τη 
λήξη της θητείας τους επανέρχονται στις οργανικές 
τους θέσεις και σε περίπτωση που αυτές δεν υπάρχουν 
πια, τοποθετούνται σε κενές θέσεις εκπαιδευτικών σε 
σχολικές μονάδες της επιλογής τους. 

Αρθρο 6 

Λόγοι και διαδικασία ανάκλησης της απόσπασης 

1. Η απόσπαση των κατεχόντων θέσεις Υπευθύνων ΠΕ, 
μπορεί να ανακληθεί με Απόφαση του Περιφερειακού 




12140 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Δ/ντή ή του οικείου Προϊσταμένου Α/θμιας ή Β/θμιας 
Εκπ/σης κατά περίπτωση ύστερα από εισήγηση του 
οικείου ΠΥΣΠΕ ή ΠΥΣΔΕ. 

α. Με αίτηση τους προς τον Προϊστάμενο Εκπ/σης ή 
τον Περιφερειακό Δ/ντή, για σοβαρούς προσωπικούς ή 
οικογενειακούς λόγους ή λόγους υγείας και ύστερα από 
γνώμη του οικείου ΠΥΣΠΕ ή ΠΥΣΔΕ ή εφόσον επιλεγούν 
ως στελέχη της εκπαίδευσης, 

β. Για πλημμελή άσκηση των καθηκόντων τους. 

Στην περίπτωση 1 β. το οικείο ΠΥΣΠΕ ή ΠΥΣΔΕ γνω- 
μοδοτεί για την απαλλαγή ύστερα από ερώτημα του οι¬ 
κείου Περιφερειακού Δ/ντή Εκπ/σης ή του Προϊσταμένου 
της οικείας Δ/νσης Α/θμιας ή Β/θμιας Εκπ/σης και αφού 
τηρηθεί η διαδικασία ακρόασης του απαλλασσομένου 
ενώπιον του οικείου ΠΥΣΠΕ ή ΠΥΣΔΕ. 

2. Έναρξη εκπαιδευτικής άδειας για μεταπτυχιακές 
σπουδές ή για την απόκτηση διδακτορικού διπλώματος 
δεν είναι επιτρεπτή πριν από την απαλλαγή του εκπαι¬ 
δευτικού από τα καθήκοντα του. 

Αρθρο 7 

Καθήκοντα των Υπευθύνων Περιβαλλοντικής 
Εκπαίδευσης των τοπικών Διευθύνσεων 
Α/θμιας και Β/θμιας Εκπ/σης 

1. Οι Υπεύθυνοι Π.Ε. παρακολουθούν, υποστηρίζουν και 
αξιολογούν τα πολύμηνα προγράμματα ΠΕ των σχολι¬ 
κών μονάδων της περιοχής αρμοδιότητας της Δ/νσής 
τους. Προς τούτο στην αρχή κάθε σχολικής χρονιάς 
ενη μερώνουν τους ενδιαφερομένους εκπαιδευτικούς 
και τους Δ/ντές σχολικών μονάδων για τις δυνατότητες 
υλοποίησης προγραμμάτων ΠΕ σύμφωνα με τις εκάστο- 
τε ισχύουσες διατάξεις και εγκυκλίους των αρμοδίων 
οργάνων του ΥΠΕΠΘ (Δ/νσεων της Κεντρικής Υπηρε¬ 
σίας, Περιφερειακής Δ/νσης, τοπικών Δ/νσεων Α/θμιας 
και Β/θμιας Εκπ/σης, ΚΠΕ και Συντονιστικού Οργάνου 
ΚΠΕ). 

2. Στις παραπάνω ή και σε άλλες ειδικές συναντήσεις 
με ομάδες εκπαιδευτικών εξηγούν τις προδιαγραφές πε¬ 
ριεχομένου, δομής και οργάνωσης ενός σχολικού προ¬ 
γράμματος ΠΕ και βοηθούν τους εκπαιδευτικούς στη 
σύνταξη δελτίων προγραμμάτων προς έγκριση από την 
επιτροπή σχολικών δραστηριοτήτων της οικείας Δ/νσης. 
Στις συναντήσεις αυτές οι Υπεύθυνοι ΠΕ δίνουν τις οδη¬ 
γίες για τις παιδαγωγικές και οργανωτικές πτυχές των 
προγραμμάτων ΠΕ και ενημερώνουν τους εκπαιδευτι¬ 
κούς για τις δυνατότητες συνεργασιών με τα ΚΠΕ της 
Περιφερειακής Δ/νσης στην οποία ανήκουν όπως και 
για τις δυνατότητες παρακολούθησης εκπαιδευτικού 
προγράμματος σε άλλα ΚΠΕ της χώρας. 

3. Κατά τη διάρκεια της σχολικής χρονιάς επισκέ¬ 
πτονται τις σχολικές μονάδες και παρακολουθούν την 
πορεία των προγραμμάτων των σχολείων σε συναντή¬ 
σεις με τους εκπαιδευτικούς και τις μαθητικές ομάδες 
δύο τουλάχιστον φορές για κάθε σχολικό πρόγραμμα. 
Επίσης οργανώνουν συναντήσεις ομάδων εκπαιδευτι¬ 
κών προκειμένου να συμβάλλουν στην επίλυση παιδα¬ 
γωγικών, οργανωτικών και άλλων ζητημάτων των προ¬ 
γραμμάτων τους και να υποστηρίξουν την προσπάθεια 
τους. Ο Υπεύθυνος ΠΕ φροντίζει επίσης για την ορθο¬ 
λογική και ρεαλιστική κατανομή των χρηματοδοτήσεων 
των σχολικών προγραμμάτων αξιολογώντας τις πραγ¬ 
ματικές ανάγκες υλοποίησης των. 


4. Στο τέλος κάθε σχολικής χρονιάς διοργανώνει εκ¬ 
δήλωση παρουσιάσεων εργασιών σχολικών προγραμ¬ 
μάτων για όλα τα σχολεία της Δ/νσης ή αντίστοιχες 
εκδηλώσεις για τα σχολεία κάθε Γ ραφείου. 

5. Για την υποστήριξη της υλοποίησης των έργων των 
ΚΠΕ, που ως γνωστόν έχουν υπερτοπική εμβέλεια, απαι¬ 
τείται η συνεργασία των Υπευθύνων ΠΕ, των τοπικών Δ/ 
νσεων Α/θμιας και Β/θμιας Εκπ/σης με τα ΚΠΕ. Γί αυτό 
το λόγο οι Υπεύθυνοι ΠΕ των τοπικών Δ/νσεων Α/θμι- 
ας και Β/θμιας Εκπ/σης συνεργάζονται με τα Κέντρα 
στην εμβέλεια των οποίων ανήκουν ώστε να προωθη¬ 
θούν με κάθε τρόπο τα εκπαιδευτικά προγράμματα των 
σχολείων, τα επιμορφωτικά σεμινάρια των εκπαιδευτι¬ 
κών, τα θεματικά δίκτυα, η παραγωγή εκπαιδευτικού υλι¬ 
κού, οι τοπικές και διεθνείς συνεργασίες και η έρευνα. 
Οι Υπεύθυνοι ΠΕ Α/θμιας και Β/θμιας Εκπ/σης της πε¬ 
ριοχής εμβέλειας κάθε ΚΠΕ συμμετέχουν στις συντο¬ 
νιστικές συναντήσεις εργασίας που οργανώνει το ΚΠΕ, 
προκειμένου να διαμορφωθεί ή να βελτιωθεί το πρό¬ 
γραμμα συνεργασιών ΚΠΕ και Υπευθύνων ΠΕ Δ/νσεων. 
Ο Υπεύθυνος ΠΕ κάθε Δ/νσης προωθεί τις επισκέψεις 
των περιβαλλοντικών ομάδων των σχολείων στα ΚΠΕ 
και επιλέγει τους εκπαιδευτικούς που θα παρακολου¬ 
θήσουν τα σεμινάρια που προκηρύσσουν τα ΚΠΕ στην 
εμβέλεια των οποίων ανήκουν τα σχολεία της Δ/νσής 
του. Και στις δύο ανωτέρω περιπτώσεις οι επιλογές 
(σχολείων και εκπαιδευτικών) του Υπευθύνου ΠΕ πρέπει 
να βασίζονται στην αρχή των ίσων ευκαιριών. Επίσης 
συνεργάζεται με τα ΚΠΕ για την οργάνωση των θεμα¬ 
τικών δικτύων και την ένταξη σε αυτά σχολικών περι¬ 
βαλλοντικών ομάδων και εκπαιδευτικών. Οι Υπεύθυνοι 
ΠΕ υποβάλλουν προγραμματισμό συνεργασιών με τα 
ΚΠΕ μέχρι τις 20 Οκτωβρίου στην Περιφερειακή Δ/νση, 
στην αρμόδια Δ/νση του ΥΠΕΠΘ και στο Συντονιστικό 
όργανο των ΚΠΕ. Επίσης υποβάλλουν στα παραπάνω 
όργανα απολογισμό όλων των δράσεων τους μέχρι τις 
10 Ιουλίου κάθε έτους. 

6. Οι Υπεύθυνοι ΠΕ εργάζονται σύμφωνα με το ωρά¬ 
ριο της Δ/νσης Εκπ/σης στην οποία υπηρετούν από 
την 1η Σεπτεμβρίου μέχρι τη 10η Ιουλίου κάθε σχολι¬ 
κού έτους, εξαιρουμένων των διακοπών Χριστουγέν¬ 
νων και Πάσχα και των επισήμων αργιών. Ευρίσκονται 
στα γραφεία της Δ/νσης στην οποία υπηρετούν όλες 
τις ημέρες του αντιστοίχου διαστήματος κατά τις οποί¬ 
ες δεν διεξάγονται μαθήματα στα σχολεία (π.χ. περίο¬ 
δοι εξετάσεων, εκδόσεων βαθμολογίας κ,λπ.). Η τοπική 
Δ/νση Εκπ/σης μπορεί να αναθέσει στους Υπευθύνους 
ΠΕ επικουρικά καθήκοντα για την υλοποίηση των εξε¬ 
τάσεων για την εισαγωγή μαθητών σε ΑΕΙ και ΤΕΙ. Οι 
Υπεύθυνοι ΠΕ ευρίσκονται κατά το ήμισυ των ημερών 
εργασίας του υπολοίπου έτους στα γραφεία της οι¬ 
κείας Δ/νσης ώστε να επιτελούν το διοικητικό και ορ¬ 
γανωτικό μέρος του έργου των, να επικοινωνούν με τα 
σχολεία, τα ΚΠΕ και τις άλλες υπηρεσίες του ΥΠΕΠΘ, 
να δέχονται επισκέψεις εκπαιδευτικών που θέλουν την 
υποστήριξη τους και να προωθούν τις συνεργασίες με 
άλλους φορείς. 

7. Τις άλλες ημέρες της εβδομαδιαίας εργασίας τους 
τις διαθέτουν αποκλειστικά και μόνο για την παρακο¬ 
λούθηση, υποστήριξη, συντονισμό και αξιολόγηση των 
σχολικών προγραμμάτων. Κάθε Υπεύθυνος ΠΕ τηρεί 
ημερολόγιο - βιβλίο συναντήσεων και επισκέψεων, στο 

οποίο αναγράφει την ημερομηνία των συναντήσεων με 
εκπαιδευτικούς ή των επισκέψεων στα σχολεία, τη διάρ¬ 
κεια τους, περιγράφει συνοπτικά το σκοπό και το περι¬ 
εχόμενο της συνεργασίας και αναφέρει τα ονοματεπώ¬ 
νυμα των εκπαιδευτικών με τους οποίους συνεργάστηκε 
και του Δ/ντή της σχολικής μονάδας. Το σύντομο πρα¬ 
κτικό κάθε επίσκεψης συνεργασίας υπογράφεται από 
τον Υπεύθυνο ΠΕ, τους εκπαιδευτικούς που συνεργά¬ 
στηκαν και από το Δ/ντή της σχολικής μονάδας. Το βι¬ 
βλίο αυτό θεωρείται κάθε τρίμηνο του σχολικού έτους 
από τον προϊστάμενο της οικείας Δ/νσης Εκπ/σης 

8. Οι Υπεύθυνοι ΠΕ μπορούν να συμμετέχουν στις 
συντονιστικές ομάδες θεματικών δικτύων, στις οργα¬ 
νωτικές επιτροπές σεμιναρίων και συνεδρίων και να 
αναλαμβάνουν εισηγήσεις σχετικές με το περιεχόμενο 
τους. Οι συμμετοχές τους σε σεμινάρια άλλων περιοχών 
εκτός εκείνης της Δ/νσής τους, επιτρέπονται μόνο αν 
πρόκειται για σεμινάρια ΚΠΕ στην εμβέλεια των οποί¬ 
ων ανήκουν οι σχολικές μονάδες της Δ/νσής τους, αν 
πρόκειται για σεμινάρια θεματικών δικτύων στα οποία 
συμμετέχουν και αν είναι προσκεκλημένοι εισηγητές. 

9. Αν τα δύο πρώτα έτη της θητείας του Υπευθύνου 
ΠΕ ο μέσος όρος των σχολικών προγραμμάτων ΠΕ είναι 
μικρότερος των είκοσι (20), τότε τον τρίτο και τέταρτο 
χρόνο ο εκπαιδευτικός αποσπάται μερικώς μόνο στην 
οικεία Δ/νση για τρεις (3) ημέρες την εβδομάδα και είναι 
υποχρεωμένος να εργάζεται τις υπόλοιπες δύο (2) μέρες 
στη σχολική μονάδα της οργανικής του θέσης ή σε 
άλλο σχολείο της Δ/νσης που υπηρετεί. Στην περίπτωση 
που σε μια Δ/νση Εκπ/σης υπηρετούν δύο Υπεύθυνοι 
ΠΕ, η κατανομή των σχολικών μονάδων σε περιοχές 
ευθύνης εκάστου γίνεται επί τη βάσει του αριθμού των 
λειτουργούντων Γραφείων Εκπ/σης με φροντίδα του 
Προϊσταμένου της Δ/νσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. Από τη δημοσίευση της καταργούνται η 
υπ’ αριθμ. 57905/Γ2/4.6.2002 υπουργική απόφαση και οι 
υπ’ αριθμ. 41644/Γ7/24.4.2003, 71735/Γ7/10.7.2003, 91184/ 
Γ7/29.8.2003 και η 87094/Γ7/30.8.2004 τροποποιήσεις 
αυτής. 

Αθήνα, 19 Ιουνίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 28977/811 (2) 

Επανακαθορισμός των ποιοτικών προδιαγραφών και 
των όρων παροχής της Καθολικής Ταχυδρομικής 
Υπηρεσίας. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις 

α) των παρ. 2, 4 και 6 του άρθρου 4 και των εδ. η, θ, 
ι της παρ. 1 του άρθρου 6 του ν. 2668/1998 (Α282) «Ορ¬ 
γάνωση του τομέα παροχής ταχυδρομικών υπηρεσιών 
και άλλες διατάξεις», όπως ισχύει. 

β) του π.δ. 293/1999 περί Οργανισμού του Υπουργείου 
Μεταφορών και Επικοινωνιών. 

γ) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 


2. Το γεγονός ότι από την εφαρμογή της παρούσας 
δεν προκαλείται δαπάνη σε βάρος του κρατικού προ¬ 
ϋπολογισμού. 

3. Την υπ’ αριθμ. 385/51/11.5.2006 γνωμοδότηση της 
Εθνικής Επιτροπής Τηλεπικοινωνιών και Ταχυδρομείων 
(Ε.Ε.Τ.Τ.), αποφασίζουμε: 

Άρθρο 1 

Υποχρέωση Φορέα Παροχής Καθολικής 
Ταχυδρομικής Υπηρεσίας 

Ο Φορέας Παροχής Καθολικής Υπηρεσίας υποχρεού- 
ται να παρέχει στους χρήστες ταχυδρομικών υπηρεσιών, 
ανεξάρτητα από το σημείο της Ελληνικής Επικράτειας 
στο οποίο ευρίσκονται, καθολικές ταχυδρομικές υπη¬ 
ρεσίες, όπως αυτές προσδιορίζονται στο ν. 2668/1998, 
όπως εκάστοτε ισχύει, και σύμφωνα με τις ποιοτικές 
προδιαγραφές που ορίζει η παρούσα. 

Άρθρο 2 

Ποιοτικές Προδιαγραφές Καθολικής Υπηρεσίας 

Οι ποιοτικές προδιαγραφές και η αξιοπιστία βάσει 
των οποίων προσφέρεται η Καθολική Υπηρεσία από το 
Φορέα παροχής της, στην Ελληνική Επικράτεια, καθο¬ 
ρίζονται στο Παράρτημα της παρούσας. 

Η κανονικότητα παροχής της Καθολικής Υπηρεσίας 
συνίσταται στην πραγματοποίηση μίας περισυλλογής 
από το σύνολο των σημείων πρόσβασης/κατάθεσης 
ταχυδρομικών αντικειμένων και μίας την ημέρα δια¬ 
νομής κατ’ οίκον ή στις εγκαταστάσεις κάθε φυσικού 
ή νομικού προσώπου, για όλες τις εργάσιμες ημέρες, 
με την επιφύλαξη των εκάστοτε καθοριζομένων εξαι¬ 
ρέσεων. 

Με σκοπό τη μέγιστη δυνατή οικονομική και κοινωνική 
συνοχή της χώρας και έχοντας υπόψη την ιδιαίτερη 
σημασία της επικοινωνίας για την ανάπτυξη της Περιφέ¬ 
ρειας, από την κανονικότητα παροχής Κ.Υ. εξαιρούνται: 
οι νησιωτικές περιοχές της χώρας, καθώς επίσης οι 
ηπειρωτικές περιοχές, των οποίων η πρόσβαση, μέσω 
οδικού/ακτοπλοϊκού/αεροπορικού δικτύου, είναι εξαι¬ 
ρετικά δυσχερής. 

Η περισυλλογή και διανομή ταχυδρομικών αντικει¬ 
μένων στις περιοχές αυτές υλοποιείται, τουλάχιστον, 
κατά τις εργάσιμες ημέρες της εβδομάδας, που πραγ¬ 
ματοποιούνται οδικά, ακτοπλοϊκά ή αεροπορικά δρο¬ 
μολόγια. 

Οι εξαιρούμενες περιοχές εξετάζονται από τριμελή 
Κοινή Επιτροπή, απαρτιζόμενη, από δύο μέλη που ορί¬ 
ζει το Υπουργείο Μεταφορών και Επικοινωνιών και ένα 
μέλος που ορίζει η Ε.Ε.Τ.Τ. Οι, καθοριζόμενες από την 
Επιτροπή, εξαιρούμενες περιοχές, αποτελούν παράρ¬ 
τημα του Συμβολαίου Διοίκησης, το οποίο συνάπτεται 
μεταξύ του Υπουργού Μεταφορών και Επικοινωνιών και 
του Φορέα Παροχής Καθολικής Υπηρεσίας. 

Ο Φορέας Παροχής Καθολικής Υπηρεσίας εκδίδει χω¬ 
ριστή κατάσταση για κάθε Νομό, στην οποία αναγράφο¬ 
νται οι εξαιρούμενες περιοχές, καθώς και η συχνότητα 
εξυπηρέτησης αυτών. Η κατάσταση αυτή αναρτάται σε 
όλα τα Ταχυδρομικά Γραφεία του Νομού και κοινοποι¬ 
είται στα Δημοτικά και Κοινοτικά Διαμερίσματα αυτού, 
καθώς και στην Ε.Ε.Τ.Τ. 

Σε περίπτωση, κατά την οποία, λόγω έργων συντήρη¬ 
σης ή ανακατασκευής οδικών/θαλάσσιων και αεροπορι¬ 
κών υποδομών, αλλαγών στη ροή κυκλοφορίας, ζημιών 

λόγω σοβαρών γεγονότων ή ατυχημάτων, προκληθεί 
προσωρινή διακοπή λειτουργίας (χρονική διάρκεια δι¬ 
ακοπής μικρότερη των έξι μηνών) των σημείων επα¬ 
φής, πρόσβασης και περισυλλογής, ο Φορέας Παροχής 
Καθολικής Υπηρεσίας υποχρεούται να πληροφορεί το 
συναλλασσόμενο κοινό για τους λόγους προσωρινής 
διακοπής λειτουργίας του εν λόγω σημείου πρόσβα¬ 
σης, τα εναλλακτικά σημεία πρόσβασης που μπορούν 
να χρησιμοποιούν οι πολίτες για τη χρονική περίοδο 
που το εν λόγω σημείο πρόσβασης είναι εκτός λει¬ 
τουργίας, την πιθανή ημερομηνία επαναλειτουργίας 
του και τηλέφωνο επικοινωνίας για παροχή περαιτέρω 
διευκρινήσεων. Οι πληροφορίες αυτές παρέχονται στο 
ευρύ κοινό με ανάρτηση σχετικής ανακοίνωσης στο 
σημείο πρόσβασης και στα αντίστοιχα δημοτικά/κοινο- 
τικά καταστήματα και ταχυδρομικά Γραφεία του Φορέα 
Παροχής Καθολικής Υπηρεσίας. 

Άρθρο 3 

Έλεγχος ποιότητας Καθολικής Υπηρεσίας 

Ο έλεγχος ποιότητας των παρεχομένων υπηρεσιών 
αφορά στη μέτρηση του χρόνου διακίνησης της αλλη¬ 
λογραφίας Α' προτεραιότητας εσωτερικού και εξωτε¬ 
ρικού. 

Άρθρο 4 

Φορέας μέτρησης ποιότητας 

Η επιλογή του φορέα ο οποίος επιμελείται των με¬ 
τρήσεων και υπολογίζει τα αποτελέσματα, γίνεται με 
φροντίδα και δαπάνες της Ε.Ε.Τ.Τ. Η Ε.Ε.Τ.Τ. ή ο Φορέ¬ 
ας Παροχής Καθολικής Υπηρεσίας μπορεί να επιλέξει 
τον ίδιο φορέα μέτρησης ποιότητας με αυτόν με τον 
οποίο συνεργάζεται ο Φορέας Παροχής Καθολικής Υπη¬ 
ρεσίας ή η Ε.Ε.Τ.Τ., αντίστοιχα, και να χρησιμοποιήσει 
στοιχεία από μετρήσεις που έγιναν για ίδια χρήση, με 
την προϋπόθεση, ότι συγκατατίθεται σε αυτό ο Φορέας 
Παροχής Καθολικής Υπηρεσία ή η Ε.Ε.Τ.Τ., αντίστοιχα. 
Η Ε.Ε.Τ.Τ. ή ο Φορέας Παροχής Καθολικής Υπηρεσίας 
μπορεί επίσης να προσχωρήσει στη σχετική σύμβαση 
του Φορέα Παροχής Καθολικής Υπηρεσίας ή της Ε.Ε.Τ.Τ., 
αντίστοιχα, μετά του αναδόχου για τη διενέργεια των 
μετρήσεων, αν αυτός έχει επιλεγεί σύμφωνα με τη διαδι¬ 
κασία που προβλέπεται στις διατάξεις του π.δ. 346/1998, 
όπως ισχύει και εφόσον ο Φορέας Παροχής Καθολικής 
Υπηρεσίας ή η Ε.Ε.Τ.Τ., αντίστοιχα, συγκατατίθεται στον 
ορισμό κοινής επιτροπής παρακολούθησης του έργου. 
Η επιτροπή είναι πενταμελής, ο Πρόεδρος και δύο μέλη 
ορίζονται από την Ε.Ε.Τ.Τ. και τα άλλα δύο μέλη από 
το Φορέα Παροχής Καθολικής Υπηρεσίας. Τα μέλη της 
επιτροπής είναι επιστήμονες αναγνωρισμένου κύρους 
στο γνωστικό αντικείμενο του έργου. Οι αποφάσεις 
της επιτροπής είναι δεσμευτικές για τον ανάδοχο του 
έργου. 

Σε κάθε περίπτωση ο φορέας μέτρησης της ποιότητας 
πρέπει να είναι ανεξάρτητος από το Φορέα Παροχής 
Καθολικής Υπηρεσίας, να απολαμβάνει διεθνούς κύρους 
και να μην ασκεί δραστηριότητα ανταγωνιστική προς 
τον Φορέα Παροχής Καθολικής Υπηρεσίας, σχετική με 
την παροχή ταχυδρομικών υπηρεσιών. 

Σε περίπτωση επιλογής από την Ε.Ε.Τ.Τ. ή το Φο¬ 
ρέα Παροχής Καθολικής Υπηρεσίας του ίδιου φορέα 
μέτρησης με αυτόν που χρησιμοποιεί ο Φορέας Πα¬ 
ροχής Καθολικής Υπηρεσίας ή η Ε.Ε.Τ.Τ., αντίστοιχα, ή 


προσχώρησης του ενός φορέα στη σχετική σύμβαση 
με τον ανάδοχο, που έχει συνάψει ο άλλος, το αναλο¬ 
γούν κόστος για τις μετρήσεις και τον υπολογισμό των 
αποτελεσμάτων αυτών, επιμερίζεται μεταξύ του Φορέα 
Παροχής Καθολικής Υπηρεσίας και της Ε.Ε.Τ.Τ. 

Άρθρο 5 

Σύστημα μέτρησης της ποιότητας 

Για την αλληλογραφία εσωτερικού Α' προτεραιότητας, 
το σύστημα μέτρησης μετρά το χρόνο που απαιτείται 
για τη διακίνηση των αντικειμένων, από τη στιγμή της 
κατάθεσης τους στα σημεία πρόσβασης του Φορέα 
Παροχής Καθολικής Υπηρεσίας, μέχρι την επίδοση τους 
στον παραλήπτη. Οι μετρήσεις γίνονται με αντικειμε¬ 
νικά συστήματα μέτρησης σύμφωνα με το Ευρωπαϊ¬ 
κό πρότυπο ΕΝ 13850:2002, όπως εκάστοτε ισχύει. Το 
συγκεκριμένο πρότυπο αναφέρεται στις αρχές και τις 
ελάχιστες απαιτήσεις που πρέπει να εφαρμοσθούν στη 
διαδικασία μέτρησης των χρόνων επίδοσης από άκρο 
σε άκρο (αποστολέας - παραλήπτης), ενώ μετρήσεις 
θα πρέπει να πραγματοποιούνται συνεχώς και να κα¬ 
λύπτουν ικανό αριθμό ταχυδρομικών αντικειμένων και 
διαδρομών, αντιπροσωπευτικό της πραγματικής ροής 
και όγκου των ταχυδρομικών αντικειμένων. Γ ια τη διε¬ 
θνή αλληλογραφία χρησιμοποιούνται τα στοιχεία που 
εκδίδει η ΙπΙσηταΙίοπαΙ ροδί σοφΟΓαΙίοπ (ΙΡΟ), από τις 
μετρήσεις που πραγματοποιεί στο διεθνές ταχυδρομείο 
και αφορούν στους χρόνους επίδοσης της διεθνούς 
αλληλογραφίας, όπως αυτοί ορίζονται στο παράρτημα 
της παρούσας. 

Ο βαθμός αξιοπιστίας των συστημάτων μέτρησης 
της ποιότητας είναι τουλάχιστον 95%. Γ ια τον υπολο¬ 
γισμό των αποτελεσμάτων λαμβάνονται υπόψη μόνον 
οι εργάσιμες ημέρες για το Φορέα Παροχής Καθολικής 
Υπηρεσίας. Εξαιρούνται από τη μέτρηση οι περιοχές ή 
τα σημεία πρόσβασης, στα οποία, για προσδιοριζόμενες 
ημέρες δεν είναι δυνατή η παροχή υπηρεσιών εκ μέ¬ 
ρους του Φορέα Παροχής Καθολικής Υπηρεσίας, λόγω 
ανωτέρας βίας ή αποφάσεων της Πολιτείας. 

Οι ως άνω εξαιρέσεις στο σύστημα μέτρησης της 
ποιότητας Κ.Υ. πρέπει να πιστοποιούνται από τις καθ’ 
ύλην αρμόδιες αρχές. 

Άρθρο 6 

Παρουσίαση αποτελεσμάτων 

Τα αποτελέσματα των μετρήσεων σε σύγκριση με τις 
απαιτήσεις ποιότητας, όπως ορίζονται στην παρούσα, 
δημοσιεύονται από την Ε.Ε.Τ.Τ. το μήνα Σεπτέμβριο για 
το α’ εξάμηνο του τρέχοντος έτους και το μήνα Μάρτιο 
για το σύνολο του προηγουμένου έτους. 

Τα αποτελέσματα αφορούν: 

Α. Για την αλληλογραφία εσωτερικού Α' προτεραιότη¬ 
τας τα ποσοστά επίδοσης στον παραλήπτη σε 1 και 3 
ημέρες από την ημέρα αποστολής και τη μέση διάρκεια 
επίδοσης σε ημέρες για το σύνολο της χώρας. 

Β. Για την αλληλογραφία εξωτερικού Α' προτεραιότη¬ 
τας τα ποσοστά επίδοσης εντός 3 και 5 ημερών και το 
μέσο όρο ημερών επίδοσης από την ημέρα αποστολής, 
από και προς τα Κράτη μέλη της Ευρωπαϊκής Ένωσης. 

Τα αποτελέσματα του συνόλου του έτους χρησιμοποι¬ 
ούνται για τον έλεγχο της ποιότητας των παρεχομένων 
υπηρεσιών του Φορέα Παροχής Καθολικής Υπηρεσίας, 
σύμφωνα με το άρθρο 3. 

Αρθρο 7 

Πυκνότητα σημείων επαφής, πρόσβασης και 
περισυλλονής 

Ο Φορέας Παροχής Καθολικής Υπηρεσίας εξασφαλίζει 
ένα επαρκές σύνολο σημείων πρόσβασης και επαφής 
των πολιτών σε όλη την Επικράτεια για την παροχή της 
Καθολικής Υπηρεσίας. 

Σημεία πρόσβασης και επαφής είναι τα Ταχυδρομικά 
Καταστήματα, οι ειδικές μονάδες παραγωγής (Κέντρα 
Διαλογής και Μονάδες Διανομής) τα Ταχυδρομικά Πρα¬ 
κτορεία, οι Αγροτικοί Διανομείς, οι Γραμματοθυρίδες, τα 
Γραμματοκιβώτια και κάθε άλλη εγκατάσταση, η οποία 
διατίθεται από τον Φορέα Παροχής Καθολικής Υπηρε¬ 
σίας με σκοπό την περισυλλογή αλληλογραφίας. 

Στο Συμβόλαιο Διοίκησης, καθορίζονται οι ειδικότεροι 
όροι και ρυθμίσεις, που αφορούν στην εγκατάσταση 
και τοποθεσία γραμματοκιβωτίων, καθώς επίσης και 
στην ενημέρωση των πολιτών σχετικά με τον τρόπο 
παροχής των υπηρεσιών του Φορέα Παροχής Καθολικής 
Υπηρεσίας. 

Αρθρο 8 

Προσήκουσες εγκαταστάσεις 

Η διανομή των ταχυδρομικών αντικειμένων γίνεται 
στη διεύθυνση του παραλήπτη. 

Στις αστικές περιοχές η διανομή των ταχυδρομικών 
αντικειμένων πραγματοποιείται στα γραμματοκιβώτια 
των κατοικιών ή των πολυκατοικιών, τα οποία εγκα¬ 
θίστανται σύμφωνα με το άρθρο 32 του Κτιριοδομι- 
κού Κανονισμού, υπό την προϋπόθεση εξασφάλισης 
απρόσκοπτης και ασφαλούς πρόσβασης σε αυτά, του 
εντεταλμένου ταχυδρομικού διανομέα. Σε περίπτωση 
που δεν εξασφαλίζεται η απρόσκοπτη και ασφαλής 
πρόσβαση του ταχυδρομικού διανομέα, για διάστημα 
μεγαλύτερο των 30 ημερών, ο Φορέας Παροχής Κα¬ 
θολικής Υπηρεσίας, υποχρεούται να ενημερώσει τον 
παραλήπτη περί της υποχρέωσης του για άρση των 
εμποδίων πρόσβασης του ταχυδρομικού διανομέα. 
Ο παραπάνω παραλήπτης οφείλει να ειδοποιήσει το 
φορέα παροχής Καθολικής Υπηρεσίας για την άρση 
των σχετικών εμποδίων πρόσβασης του ταχυδρομικού 
διανομέα. Έως την εξασφάλιση ασφαλούς και απρό¬ 
σκοπτης πρόσβασης του ταχυδρομικού διανομέα, ο 
Φορέας Παροχής Καθολικής Υπηρεσίας εξαιρείται των 
υποχρεώσεων του για τη συγκεκριμένη διεύθυνση και τα 
ταχυδρομικά αντικείμενα παραμένουν στο αντίστοιχο 
ταχυδρομικό γραφείο. 

Στις αγροτικές ή εμφανώς αραιοκατοικημένες περιο¬ 
χές, όπου η παροχή της Ταχυδρομικής Υπηρεσίας, με τα 
συνήθη χρησιμοποιούμενα μέσα (πεζή ή μηχανοκίνητα) 
καθίσταται δυσχερής ή σε περιοχές όπου οι οδοί δεν δι¬ 
αθέτουν ονομασία, και οι κατοικίες ή/και εγκαταστάσεις, 
αρίθμηση, ή η οδαρίθμηση είναι γενικευμένα ελλιπής, η 
διανομή δύναται να πραγματοποιείται σε προκαθορι¬ 
σμένα σημεία, αφού έχει εξαντληθεί κάθε δυνατότητα 
κατ’ οίκον διανομής των ταχυδρομικών αντικειμένων, 
εφόσον ο Φορέας Παροχής Καθολικής Υπηρεσίας έχει 
προβεί σε σχετική ειδοποίηση/ενημέρωση των αρμο¬ 
δίων αρχών και παρά ταύτα δεν έχει εξασφαλισθεί η 
οδαρίθμηση της περιοχής. Στα προκαθορισμένα αυτά 
σημεία, μπορούν να τοποθετούνται κλειστά σώματα 
γραμματοθυρίδων, σε κεντρικά σημεία των άνω περι¬ 
οχών, έπειτα από υπόδειξη των Τοπικών Αρχών, ώστε 


να διασφαλίζεται η ασφάλεια των αντικειμένων και το 
απόρρητο της αλληλογραφίας και να εξυπηρετείται, με 
τον καλύτερο δυνατό τρόπο, το σύνολο των χρηστών 
της περιοχής. 

Οι γραμματοθυρίδες των ανωτέρω περιπτώσεων δεν 
πρέπει να απέχουν περισσότερο από 1.000 μέτρα από 
κάθε κάτοικο. 

Αρθρο 9 
Ισχύς 

Η απόφαση ισχύει έως την 31.12.2008. Κατά το χρονικό 
αυτό διάστημα ο Υπουργός Μεταφορών και Επικοινωνι¬ 
ών, μετά από γνώμη της Ε.Ε.Τ.Τ. μπορεί να τροποποιήσει 
τις ισχύουσες ποιοτικές προδιαγραφές. 

Αρθρο 10 

Αποτελεί αναπόσπαστο μέρος της παρούσας το 
συνημμένο Παράρτημα 

ΠΑΡΑΡΤΗΜΑ 

Οι παρακάτω ποιοτικές προδιαγραφές ισχύουν για την 
αλληλογραφία που κατατίθεται στα σημεία πρόσβασης 
του Φορέα Παροχής Καθολικής Υπηρεσίας, έως την 12η 
μεσημβρινή της ημέρας (Η). 

Α. Ποσοστά επίδοσης της αλληλογραφίας εσωτερικού, 
Α' Προτεραιότητας, στον παραλήπτη, μετά από 1 και 3 
εργάσιμες ημέρες από την εργάσιμη ημέρα κατάθεσης 
(Ημέρα: Η). 

ΕΤΗ 

ΧΡΟΝΟΙ 2006 2007 2008 

Η+1 85% 86% 87% 

Η+3 98% 98% 98% 

Β. Ποσοστά επίδοσης αλληλογραφίας εξωτερικού Α' 
Προτεραιότητας, από την αποστολή, μέχρι την επίδοση 
στον παραλήπτη. 

1. Ποσοστά επίδοσης αλληλογραφίας εξωτερικού Α' 
Προτεραιότητας, Ζώνης Α': 

1 Α. Εξερχόμενα: 

ΕΤΗ 

ΧΡΟΝΟΙ 2006 και εφεξής 

Η+3 85% 

Η+5 97% 

1 Β. Εισερχόμενα: 

ΕΤΗ 

ΧΡΟΝΟΙ 2006 και εφεξής 

Η+3 85% 

Η+5 97% 

2. Ποσοστά επίδοσης αλληλογραφίας εξωτερικού Α' 
Προτεραιότητας, Ζώνης Β': 

2Α. Εξερχόμενα: 

ΕΤΗ 

ΧΡΟΝΟΙ 2006 και εφεξής 

Η+3 80% 

Η+5 95% 

2Β. Εισερχόμενα: 

ΕΤΗ 

ΧΡΟΝΟΙ 2006 και εφεξής 

Η+3 80% 

Η+5 95% 

Ζώνη Α: Χώρες με καθημερινή απευθείας πτήση (όλες 
οι χώρες της Ευρωπαϊκής Ένωσης πλην αυτών της ζώ¬ 
νης Β). 

Ζώνη Β: Χώρες χωρίς καθημερινή απευθείας πτήση 
(όπως, Πορτογαλία, Ιρλανδία, Νορβηγία, Φινλανδία, 
Ισλανδία). 

Ο στόχος ισχύει για κάθε προορισμό που περιλαμβά¬ 
νεται στις ανωτέρω ζώνες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2006 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 
-♦- 

Αριθμ. Οικ. 37109/8127 (3) 

Συγκρότηση επιτροπής διενέργειας του διαγωνισμού 
της υπ’ αριθμ. 1/2006 διακήρυξης του Υπουργείου 
Μεταφορών και Επικοινωνιών. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του ν.δ. 638/1970 «Περί ιατρικής εξετάσεως των 
οδηγών αυτοκινήτων κ.λπ.», άρθρο 2 (όπως τροποποι¬ 
ήθηκε και συμπληρώθηκε με τους ν. 771/1978, 823/1978, 
1959/1991, 2366/1995, 2465/1997, 2671/1998, 2801/2000, 
2898/2001 και 3371/2005 και ισχύει σήμερα), 

β) Του ν. 2362/1995« Περί Δημοσίου Λογιστικού, ελέγ¬ 
χου των δαπανών του Κράτους και άλλες διατάξεις», 

γ ) Του π.δ. 394/1996 « Κανονισμός Προμηθειών Δη¬ 
μοσίου», όπως τροποποιήθηκε με το άρθρο 35 του 
ν. 3377/2005 (εφαρμοζομένου αναλογικά), 

δ ) Του άρθρου 13 «Εκπόνηση μελετών από το Υπουρ¬ 
γείο Μεταφορών και Επικοινωνιών» του ν. 2578/1998, 
όπως τροποποιήθηκε με την παράγραφο 1 του άρθρου 
10 του ν. 2801/2000 και το άρθρο 48 του ν. 2963/2001 
και 

ε) Του π.δ. 293/1999« Οργανισμός του Υπουργείου Με¬ 
ταφορών και Επικοινωνιών», όπως τροποποιήθηκε με τα 
π.δ. 100/2002, 59/2003 και 99/2005 και ισχύει σήμερα. 

2. Την υπ’ αριθμ. 21150/4772/26.4.2006 απόφασή μας 
(διακήρυξη αριθμ. 1/2006), με την οποία προκηρύχθηκε, 
για την 20η Ιουνίου 2006, η διενέργεια ανοικτού διαγωνι¬ 
σμού, σε ευρώ, με κριτήριο κατακύρωσης τη χαμηλότερη 
τιμή, για την επιλογή αναδόχου, που θα αναλάβει την 
εκτέλεση του έργου: «Προμήθεια υπηρεσιών για την 
παραγωγή καρτών ψηφιακού ταχογράφου», συνολικής 
προϋπολογισθείσης δαπάνης ποσού ενός εκατομμυρίου 
εννιακοσίων χιλιάδων ευρώ 1.900.000,00 €. 

3. Την ανάγκη συγκρότησης της επιτροπής για τη δι¬ 
ενέργεια του παραπάνω διαγωνισμού, αποφασίζουμε: 

1. Συγκροτούμε πενταμελή επιτροπή, χρονικής διάρ¬ 
κειας δύο ( 2 ) μηνών, για τη διενέργεια του ανοικτού 
διαγωνισμού επιλογής αναδόχου , που θα αναλάβει την 
εκτέλεση του έργου: 


«Προμήθεια υπηρεσιών για την παραγωγή καρτών ψη¬ 
φιακού ταχογράφου» (διακήρυξη αριθμ. 1/2006), απο- 
τελούμενη από τους παρακάτω υπαλλήλους του Υπ. 
Μ. & Ε.: 

α) Ιωάννη Λαζαρίδη, ως Πρόεδρο, 
β) Ελένη Φασίτσα, 
γ) Λεωνίδα Μαυροματάκη, 
δ) Σεραφείμ Μακρή και 
ε) Σωκράτη Ιωαννίδη. 

Σε περίπτωση κωλύματος κάποιου εκ των παραπάνω 
μελών ορίζουμε αναπληρωτές τους υπαλλήλους: Μιλ¬ 
τιάδη Πρόβατα (αναπληρωτή του προέδρου), Ιωάννη 
Γρημανέλλη, Νικόλαο Παγώνη, Νικόλαο Νόλη και Νικό¬ 
λαο Λιακατσίδα. 

Η αναπλήρωση κάποιου μέλους της επιτροπής , λόγω 
απουσίας ή κωλύματος, γίνεται με φροντίδα του Προέ¬ 
δρου, χωρίς άλλη απόφαση. Για την έγκαιρη κλήτευση 
των αναπληρωματικών, τα τακτικά μέλη πρέπει να ενη¬ 
μερώνουν εγκαίρως τον Πρόεδρο, για τυχόν απουσία 
ή κώλυμά τους. 

Γραμματέας της επιτροπής ορίζεται η υπάλληλος Χα- 
ρίκλεια Λάμπογλου, με αναπληρώτρια την υπάλληλο 
Αργυρώ Νεαμονιτάκη. 

2. Έργο της παραπάνω επιτροπής είναι το περιγρα- 
φόμενο στην παράγραφο 5 του αποφασιστικού μέρους 
της με αριθμ. 21150/4772/26.4.2006 απόφασης μας (δια¬ 
κήρυξης αριθμ. 1/2006). 

3. Το έργο της παραπάνω επιτροπής θα παρέχεται 
εκτός του κανονικού ωραρίου εργασίας των δημοσίων 
υπαλλήλων - μελών της επιτροπής. 

4. Η αμοιβή των μελών της παραπάνω επιτροπής θα 
καθορισθεί με κοινή απόφαση του Γ ενικού Γ ραμματέα 
Δημοσιονομικής Πολιτικής του Υπουργείου Οικονομίας 
και Οικονομικών και του Γ ενικού Γ ραμματέα του Υπουρ¬ 
γείου Μεταφορών και Επικοινωνιών και θα βαρύνει τις 
πιστώσεις του προϋπολογισμού εξόδων του ειδικού λο¬ 
γαριασμού αριθμ. 541077-03 (που τηρεί το Υπ. Μ. & Ε. 
στην Ε. Τ. Ε.). Η παραπάνω αποζημίωση θα καταβληθεί 
στα μέλη της επιτροπής, μετά την περάτωση του έργου 
της, η οποία θα πιστοποιηθεί με βεβαίωση της Προϊ- 
σταμένης της Διεύθυνσης Οικονομικών Υπηρεσιών του 
Υπουργείου Μεταφορών και Επικοινωνιών. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Παπάγου, 21 Ιουνίου 2006 

Ο ΥΠΟΥΡΓΟΣ 

ΜΙΧΑΛΗΣ Κ. ΛΙΑΠΗΣ 

